hotchpotch/miracl-hf-unified huggingface dataset:
เจ้าหญิงศรุติแห่งเนปาล
เจ้าหญิงศรุติราชยลักษมีเทวีศาหะ (; 15 ตุลาคม พ.ศ. 2519 — 1 มิถุนายน พ.ศ. 2544) พระราชธิดาองค์แรกในสมเด็จพระราชาธิบดีพีเรนทรพีรพิกรมศาหเทวะ กับสมเด็จพระราชินีไอศวรรยาราชยลักษมีเทวีศาหะ เป็นพระขนิษฐาในมกุฎราชกุมารทิเปนทรวีรพิกรมศาหเทวะ และเป็นพระพี่นางในเจ้าชายนิราชันวีรพิกรมศาหเทวะ
เจ้าหญิงศรุติประสูติเมื่อวันที่ 15 ตุลาคม พ.ศ. 2519 ณ กาฐมาณฑุ ประเทศเนปาล พระราชธิดาองค์แรกในสมเด็จพระราชาธิบดีพีเรนทรพีรพิกรมศาหเทวะ กับสมเด็จพระราชินีไอศวรรยาราชยลักษมีเทวีศาหะ พระองค์มีพระเชษฐาคือ มกุฎราชกุมารทิเปนทรวีรพิกรมศาหเทวะ และมีพระอนุชาคือเจ้าชายนิราชันวีรพิกรมศาหเทวะ
เจ้าหญิงศรุติ ทรงสำเร็จการศึกษาจากโรงเรียนกันติอิศวรสิศูรวิทยาลัย ประเทศเนปาล, โรงเรียนเซนต์แมรี ประเทศเนปาล และต่อมาได้ศึกษาต่อในวิทยาลัยหญิงเมโย เมืองอัชเมร์ ประเทศอินเดีย และพระองค์ได้สำเร็จการศึกษาระดับปริญญาตรีจากมหาวัทยาลัยปัทมกัญญาในประเทศเนปาล
เจ้าหญิงศรุติเสกสมรสกับโครัข ศัมเศร์ เจ.บี. ราณา บุคคลจากตระกูลราณา ซึ่งสืบเชื้อสายมาจากมหาราชาจันทรศัมเศร์ราณา โดยทั้งคู่ได้มีพระธิดาด้วยกันสองคน คือ คีรวรรณีราชยลักษมีราณา (เกิด 22 มกราคม 2541) และสุรางคนราชยลักษมีราณา (เกิด 2 ตุลาคม 2543) เจ้าหญิงศรุติโปรดงานเกี่ยวกับศิลปะ พระองค์ทรงนำภาพศิลปะ และวรรณคดีของเนปาลไปตีพิมพ์ให้เป็นที่รู้จักซึ่งสร้างชื่อเสียงให้แก่เนปาล และพระองค์เองเป็นอย่างมาก
ในเหตุการณ์สังหารหมู่พระราชวงศ์เนปาล เมื่อวันศุกร์ที่ 1 มิถุนายน พ.ศ. 2544 พระองค์ได้ประทับร่วมกับสมเด็จพระราชาธิบดีพิเรนทร สมเด็จพระราชินีไอศวรรยา และเจ้าชายนิราชัน ซึ่งทั้งหมดได้ถูกสังหารร่วมกัน แต่เชื่อว่ามกุฎราชกุมารทิเปนทรวีรพิกรมศาหเทวะ ผุ้ก่อเหตุ ได้พยายามเคลื่อนย้ายร่างของพระองค์ออกมา ก่อนที่มกุฎราชกุมารจะพยายามกระทำอัตวินิบาตกรรม และภายหลังเจ้าหญิงศรุติก็สิ้นพระชนม์ด้วยเสียพระโลหิตมาก แต่หลังจากเหตุการณ์ครั้งนี้ก็มีบางส่วนเชื่อว่ามกุฎราชกุมารไม่ได้เป็นผู้กระทำการสังหารหมู่ดังกล่าว แต่อย่างไรก็ตามเหตุการณ์ดังกล่าวได้สร้างความโศกเศร้าเสียใจแก่ประชาชนชาวเนปาลเป็นอย่างมาก
ด็อกเตอร์ดูม
วิคเตอร์ วอน ดูม () เป็นตัวละครที่ปรากฏในหนังสือการ์ตูนที่จัดพิมพ์โดยมาร์เวลคอมิกส์ ได้รับการสร้างสรรค์โดยสแตน ลี กับแจ็ค เคอร์บี้ ซึ่งตัวละครดังกล่าวปรากฏตัวครั้งแรกในหนังสือ แฟนแทสติกโฟร์ #5 (กรกฎาคม ค.ศ. 1962) ซึ่งเป็นสุดยอดดาวร้ายและเป็นศัตรูหลักของแฟนแทสติกโฟร์ และเป็นผู้นำประเทศแลทเวอร์เรียแห่งมาร์เวลยูนิเวิร์ส ดูมเป็นทั้งนักประดิษฐ์อัจฉริยะ และเป็นทั้งผู้วิเศษ เขาได้ทำการต่อสู้กับซูเปอร์ฮีโร่รายอื่นเป็นจำนวนมากในหลายเหตุการณ์เพื่อสร้างอำนาจ และบางครั้งอาจเป็นไปเพื่อการล้างแค้นมาเป็นเวลาหลายปี เหตุการณ์ที่มีการเปิดเผยท้ายเรื่องบ่อยครั้งมักเป็นการต่อสู้ของเหล่าฮีโร่ที่เผชิญหน้ากับหุ่นยนต์ของดูมซึ่งปฏิบัติหน้าที่แทน หรือแม้กระทั่ง ดูมบอท ที่ได้มีการแอบอ้างว่าเป็นตัวเขาเอง
ตัวละครด็อกเตอร์ดูมได้รับการรับรองการผลิตจากมาร์เวล ทั้งในรูปแบบของภาพยนตร์, วิดีโอเกม, รายการโทรทัศน์ และสินค้าต่างๆ เช่น แอ็กชันฟิกเกอร์และการ์ดสะสม ด็อกเตอร์ดูมได้รับการจัดให้อยู่ในอันดับที่ 4 ของวายร้ายที่ยิ่งใหญ่ที่สุดของ "นิตยสารวิซาร์ด" จาก 100 รายชื่อวายร้ายที่ยิ่งใหญ่ที่สุดตลอดกาล ส่วนเว็บไซต์ไอจีเอ็นได้จัดเสนอ 100 รายชื่อวายร้ายจากหนังสือการ์ตูนตลอดกาลแก่ด็อกเตอร์ดูมในอันดับที่ 3
ด็อกเตอร์ดูม จัดได้ว่าเป็นนักวิทยาศาสตร์อัจฉริยะผู้รู้รอบด้าน ที่ได้มีการจัดสร้างอุปกรณ์จำนวนมากมายเพื่อกำจัดศัตรูของเขารวมทั้งเป็นการเสริมอำนาจให้มากขึ้น รวมทั้งไทม์แมชชีน ซึ่งได้ใช้ซึมซับผู้คนด้วยพลังมหาอำนาจ กับหุ่นยนต์จำนวนมาก โดยดูมได้คำนวณและกำหนดกลยุทธ์ของเขาในการใช้ "ดูมบอท" เพื่อเป็นเครื่องจักรกลที่จำลองมาจากลักษณะของตัวเขาเองสำหรับภารกิจต่างๆมากมาย ซึ่งปกติแล้วพวกมันต่างกลัวความพ่ายแพ้ และในบางเวลา ดูมบอทเองก็มีความเชื่อว่าพวกมันเองเป็นด็อกเตอร์ดูมด้วยเช่นกัน ตัวละครรายนี้ยังใช้ความฉลาดด้านวิทยาศาสตร์ขโมยพลังจากผู้อื่นได้อีกด้วย เช่น ซิลเวอร์เซิร์ฟเฟอร์ หรือในกรณีของ เดอะบียอนเดอร์ด้วยเช่นกัน
ด็อกเตอร์ดูมเป็นตัวละครฝ่ายปฏิปักษ์รายหลักในภาพยนตร์แฟนตาสติค โฟร์ สี่พลังคนกายสิทธิ์ในปี ค.ศ. 2005 โดยมีผู้รับบทคือจูเลี่ยน แมคมาฮอน และได้หวนกลับมาอีกครั้งในภาพยนตร์ภาคต่อที่มีชื่อว่าโดยมีแมคมาฮอนมารับบทดังเดิม
เซอร์ไวเวอร์ นิการากัว
เซอร์ไวเวอร์ นิการากัว () เป็นฤดูกาลที่ 21 ของรายการเซอร์ไวเวอร์ จะทำการออกอากาศตอนแรกในวันที่ 16 กันยายน พ.ศ. 2553 ซึ่งตรงกับวันพฤหัสบดี 6 โมงเช้าตามเวลาประเทศไทย โดยเป็นครั้งแรกหลังจาก เซอร์ไวเวอร์ บอร์เนียว ที่ทำการออกอากาศในวันพฤหัสบดี สถานที่ในประเทศนิการากัวถูกเปิดเผยว่าเป็นสถานที่แข่งขันในตอนสุดท้ายของฤดูกาลที่ 20 เซอร์ไวเวอร์ ฮีโร่ปะทะวายร้าย โดยยังมีการรายงานว่าฤดูกาลที่ 22 จะถ่ายทำในสถานที่เดียวกันนี้ด้วย
พิธีกรรายการ เจฟฟ์ โพรส กล่าวว่าเครื่องรางภูมิคุ้มกันที่ซ่อนไว้ในคราวนี้จะถูกซ่อนอย่างแตกต่างรวมถึงการใช้สายตามากกว่าในการหาและจำเป็นต้องไขปริศนาในการหา เนื่องจากฤดูกาลที่แล้วเครื่องรางนั้นถูกหาได้อย่างง่ายโดย รัซเซล แฮท และคำใบ้ในการหาจะต้องสังเกตด้วยสายตาแทนการเขียนเป็นคำใบ้ในกระดาษเหมือนอย่างฤดูกาลอื่นๆ ทั้งนี้ในฤดูกาลนี้ได้เพิ่ม "เหรียญแห่งพลัง" (ไม้แกะสลัก) ซึ่งจะทำให้มีการปรับข้อได้เปรียบเสียเปรียบกันในการแข่งขันชิงสิทธิ์คุ้มกันของเผ่าแต่จะถูกส่งต่อให้อีกเผ่าเมื่อมีการใช้ไปแล้ว (สลับกันใช้) รวมถึงการแข่งขันครั้งนี้ในตอนเริ่มแรกถูกแบ่งเผ่าออกตามอายุ โดยเผ่า เอสปราด้า เป็นผู้ที่อายุ 40 ปีหรือมากกว่านั้นและเผ่า เลอร์ เฟลอ เป็นผู้ที่อายุ 30 ปีหรือน้อยกว่านั้น
การออกอากาศตอนแรกสำหรับในประเทศไทยสามารถรับชมได้ทาง True Visions ซึ่งจะฉายหลังจากที่ทางซีบีเอสฉายจบแต่ละตอนไปแล้วเป็นเวลา 7 ชั่วโมงซึ่งตรงกับวันที่ 16 กันยายน พ.ศ. 2553 เวลา 13:00 น. ตามเวลาประเทศไทย ผลโหวตในรอบแรกเสมอกันที่ 3-3 ระหว่างมาร์ตี้กับเคลลี่ บี. ทำให้มีการโหวตใหม่โดยที่เคลลี่ บี.กับมาร์ตี้จะไม่ได้ทำการโหวตและคนที่เหลือจะต้องโหวตแต่เคลลี่ บี.หรือมาร์ตี้เท่านั้น ท้ายที่สุดมีการเปลี่ยนโหวตทำให้เคลลี่ บี.ต้องเป็นผู้จากไป
ลาวีอ็องโรซ
ลาวีอ็องโรซ ( แปลว่า "Life through rose-coloured glasses", ชีวิตมองผ่านแว่นตาสีกุหลาบ หรือ "ชีวิตสีชมพู") เป็นเพลงที่มีชื่อเสียงที่สุดและถือเป็นเพลงประจำตัวของเอดิต ปียัฟ แต่งทำนองโดย ลุยส์ กูกลิเอมี แต่งคำร้องภาษาฝรั่งเศสโดยตัวปียัฟเอง
เดิมปียัฟและทีมงานไม่คิดว่าเพลงนี้จะประสบความสำเร็จ แต่เมื่อออกเผยแพร่ในปี ค.ศ. 1946 กลับเป็นชื่นชอบของผู้ฟัง จนปียัฟต้องร้องเพลงนี้ทุกครั้งที่ออกแสดง และปรากฏอยู่ในผลงานอัลบั้มแทบทุกชุดของปียัฟหลังจากนั้น
คำร้องภาษาอังกฤษของเพลงนี้ แต่งโดยแม็ก เดวิส ถูกนำมาขับร้องโดย อารีธา แฟรงคลิน ดอนนา ซัมเมอร์ บิง ครอสบี ดีน มาร์ติน เอลลา ฟิตซ์เจอรัลด์ หลุยส์ อาร์มสตรอง เชอร์ลีย์ แบสซีย์
ชื่อ ลาวีอ็องโรซ ถูกนำมาใช้เป็นชื่อภาพยนตร์สารคดีชีวประวัติของปียัฟ ในปี ค.ศ. 1998 และเป็นชื่อที่ใช้ในการฉายทั่วโลก ของภาพยนตร์ฝรั่งเศส "La Môme" ภาพยนตร์ชีวประวัติของปียัฟ นำแสดงโดยมารียง กอตียาร์
ใน ค.ศ. 2018 ไอซ์วัน กลุ่มศิลปินหญิงสัญชาติเกาหลีใต้และญี่ปุ่น ได้นำชื่อ 라비앙로즈 (La vie en rose) ไปเป็นชื่อเพลงโพรโมตหลักในมินิอัลบั้มแรกของ COLOR*IZ
ฮอลแอนด์โอตส์
ดารีล ฮอล และ จอห์น โอตส์ (หรือมักย่อสั้น ๆ ว่า ฮอลแอนด์โอตส์ ()) เป็นคู่ดูโอแนวป็อปสัญชาตอเมริกัน ประสบความสำเร็จในช่วงปลายคริสต์ทศวรรษ 1970 และต้นถึงกลางคริสต์ทศวรรษ 1980 ทั้งคู่สามารถทั้งร้องและเล่นดนตรีได้หลากหลายประเภท มีแนวเพลงที่ผสมผสานระหว่างร็อกแอนด์โรลและริธึมแอนด์บลูส์ ที่พวกเขากล่าวว่าเป็นแนว ร็อกแอนด์โซล
พวกเขาเป็นที่รู้จักในเพลงฮิตอันดับ 1 บนบิลบอร์ดฮอต 100 อย่างเพลง "Rich Girl", "Kiss on My List", "Private Eyes", "I Can't Go for That (No Can Do)", "Maneater", และ "Out of Touch" และยังมีหลายเพลงที่ติดท็อป 40 พวกเขามีเพลงติดชาร์ตป็อปท็อป 40 ครั้งสุดท้ายในปี 1990 ถึงแม้พวกเขาไม่ได้ประกาศแยกวงอย่างเป็นทางการ แต่พวกเขาก็ยังทำเพลงและออกทัวร์ โดยสรุปแล้วมี 34 ซิงเกิ้ลที่ติดชาร์ต บิลบอร์ดฮอต 100 มีอัลบั้มที่ได้แผ่นเสียงทองคำขาวจาก RIAA 7 ครั้ง และได้รับแผ่นเสียงทองคำ 6 ครั้ง
ความร่วมมือทางเขตเศรษฐกิจเอเชียตะวันออก
ความร่วมมือทางเขตเศรษฐกิจเอเชียตะวันออก (; EAEC) หรือ กลุ่มเศรษฐกิจเอเชียตะวันออก (; EAEG) เป็นเขตการค้าเสรีภูมิภาคซึ่งได้รับการเสนอในปี พ.ศ. 2533 โดยนายกรัฐมนตรีมาเลเซีย มหาเธร์ บิน โมฮัมหมัด และผนึกกำลังรัฐสมาชิกสมาคมประชาชาติแห่งเอเชียตะวันออกเฉียงใต้ จีน เกาหลีใต้ และญี่ปุ่น
ความร่วมมือทางเขตเศรษฐกิจเอเชียตะวันออกเป็นการคตอบโตการรวมเอาเซียนเข้าสู่ความร่วมมือทางเศรษฐกิจเอเชีย-แปซิฟิก โดยมหาเธร์ ที่เป็นที่รู้จักกันดีในจุดยืนอันหนักแน่นของเขา ข้อเสนอของเขา ข้อเสนอของเขามีลักษณะไม่พอใจอย่างชัดเจนที่อาเซียนเข้าร่วมกับเอเแฟ ซึ่งรวมไปถึงชาติตะวันตก ดังนั้น อีเออีซีจึงเน้นความเป็นเอเปกที่ปราศจากอเมริกาเหนือและออสเตรเลีย อย่างไรก็ตาม ความร่วมมือดังกล่าวไม่เคยมีผลบังคับใช้
ซานติโน มาเรลลา
แอนโทนี แคเรลลี (Anthony Carelli) เกิด นักมวยปล้ำอาชีพเชื้อสายอิตาเลียนที่เกษียณอายุและนักแสดงชาวแคนาดา เป็นที่รู้จักในWWE ภายใต้ชื่อ ซานติโน มาเรลลา (Santino Marella) เป็นเจ้าของท่าไม้ตายสุดฮาอย่าง The Cobra (งูจงอางฉก)
ซานติโนได้เปิดตัวครั้งแรกในรอว์ (16 เมษายน 2007) โดยมาเป็นคนดูในสนามและถูกวินซ์ แม็กแมนเรียกให้ขึ้นมาบนเวที เพื่อชิงแชมป์อินเตอร์คอนติเนนทัลกับอูมากา เจ้าของตำแหน่งในตอนนั้น ในแมตช์ไม่มีกฎกติกา ระหว่างแมตช์ บ็อบบี แลชลีย์ออกมาช่วยซานติโน โดยเล่นงานอูมากา เอาเก้าอี้ตีใส่อูมากา 3 ที และสเปียร์ใส่อูมากา และลากซานติโนมากดจนเป็นฝ่ายเอาชนะอูมากา และคว้าแชมป์อินเตอร์เป็นสมัยแรกได้สำเร็จ ก่อนจะเสียแชมป์คืนให้กับอูมากา ในวันที่ 2 กรกฎาคม 2007 วันที่ 17 สิงหาคม 2008 ซานติโนได้คว้าแชมป์อินเตอร์มาเป็นสมัยที่ 2 โดยการเอาชนะโคฟี คิงส์ตัน ในรอว์ (10 พฤศจิกายน 2008) ซานติโนก็เสียแชมป์ให้กับวิลเลียม รีกัล
ในรอยัลรัมเบิล (2009) ซานติโนได้เข้าร่วมแข่นขันในแมตช์รอยัลรัมเบิล โดยออกมาเป็นคนที่ 28 แต่ก็ถูกเคนเหวี่ยงลงจากเวทีในเวลาสั้นที่สุดคือ 1 วินาที ซึ่งทำลายสถิติของเดอะวอร์ลอร์ด ในเวลา 2 วินาที ในรอยัลรัมเบิล (1989) ในเรสเซิลเมเนีย ครั้งที่ 25 ซานติโนได้เป็นผู้ชนะดีวาส์ แบทเทิลรอยัล โดยเหวี่ยงเบท ฟีนิกซ์ กับเมลินา 2คนสุดท้ายออกจากเวที และได้ครองมงกุฎมิสเรสเซิลเมเนีย โดยซานติโนได้แอบปลอมเป็นผู้หญิงในบทน้องสาวชื่อซานตินา มาเรลลา ปี 2010 ซานติโนได้แทคทีมกับวลาดิเมียร์ คอซลอฟ ในรอว์ ซานติโนกับคอซลอฟสามารถคว้าแชมป์แทคทีม WWE เป็นสมัยแรก โดยการเอาชนะฮีท สเลเตอร์ และจัสติน เกเบรียล ก่อนจะเสียคืนในอิลิมิเนชั่น แชมเบอร์ (2011) ในเรสเซิลเมเนีย ครั้งที่ 27 ซานติโน่ได้จับคู่กับ บิ๊กโชว์, เคน และโคฟี คิงส์ตัน เจอกับทีมเดอะคอร์ สุดท้ายทีมของซานติโนเป็นฝ่ายชนะ
ในสแมคดาวน์ 17 กุมภาพันธ์ 2012 ซานติโนได้เป็นผู้ชนะแบทเทิลรอยัลและได้เข้าร่วมชิงแชมป์โลกเฮฟวี่เวทในอิลิมิเนชั่น แชมเบอร์ (2012) แทนแรนดี ออร์ตันที่ได้รับบาดเจ็บ โดยซานติโนสามารถต่อสู้ยืนหยัดจนเหลือสองคนสุดท้ายกับแดเนียล ไบรอัน แต่สุดท้ายแล้วซานติโนก็ไม่สามารถคว้าแชมป์มาได้ ในรอว์ 5 มีนาคม ซานติโนได้คว้าแชมป์ยูเอสสมัยแรกจากแจ็ก สแวกเกอร์ ในเรสเซิลเมเนีย ครั้งที่ 28 ได้เข้าร่วมทีมของทีโอดอร์ ลองเจอกับทีมของจอห์น โลรีนายติสแบบแท็กทีม 12 คน สุดท้ายทีมของทีโอดอร์ ลองเป็นฝ่ายแพ้ ก่อนเริ่มรายการซัมเมอร์สแลม (2012)เสียแชมป์ยูเอสให้ซีซาโร
ซานติโนได้ประกาศรีไทร์เลิกปล้ำแล้วในเฮาส์โชว์ของ WWE เมื่อวันที่ 6 กรกฎาคม 2014 ในโตรอนโต ประเทศแคนาดา โดยเขาออกมาบอกกับแฟนๆว่า เขาต้องขอโทษที่ไม่สามารถขึ้นปล้ำคืนนี้ได้ เพราะล่าสุดเขาได้รับบาดเจ็บบริเวณคอเป็นครั้งที่ 3 แล้ว ซึ่งนั่นทำให้เขาไม่สามารถขึ้นปล้ำได้อีกต่อไป โดยก่อนหน้านี้เขาได้ให้สัมภาษณ์ไว้กับสื่อแห่งนึงเหมือนกันว่าอาชีพการเป็นนักมวยปล้ำของเขากำลังจบลง ทั้งนี้เขายังมีความสนใจและอยากทำงานอยู่กับ WWE เช่นเดิม แต่เป็นในบทบาทที่ไม่ใช่นักมวยปล้ำบนสังเวียน วันที่ 6 พฤษภาคม 2016 ซานติโนได้ถูกปล่อยตัวออกจาก WWE
ในช่วงต้นอาชีพมวยปล้ำอาชีพของเขาได้รับการฝึกฝนและ Carelli ปล้ำ Battlarts เดิมในประเทศญี่ปุ่น เขาพร้อมด้วยกังฟูประกอบสตีเวนเจวงศ์และผู้จัดพิมพ์นิตยสารออกกำลังกายเทอร์รี่เฟรโดเปิด 15,000 ตารางฟุตสิ่งอำนวยความสะดวกการใช้งานหลายและห้องออกกำลังกายใน Mississauga ออนตาริเรียกว่า 'สถาบันสอนศิลปะการต่อสู้' ในเดือนกันยายนปี 2013 มันเป็นความแข็งแรงและเครื่องทั่วไป เช่นเดียวกับการฝึกอบรมในการผสมศิลปะการต่อสู้และมวยปล้ำอาชีพสอนโดยผู้ก่อตั้ง Battlartsดั้งเดิม ยูกิ อิชิกาวะ
คาเรลลีมีลูกสาวหนึ่งคนชื่อ Bianca ผู้ได้รับรางวัลการประกวดมิสทีนออนแทรีโอ-เวิลด์ ในปี 2013
เลขย่อ
เลขย่อ () คือคำที่มีตัวเลขซึ่งถูกใช้ในการย่อ การออกเสียงตัวอักษรและตัวเลขอาจอ่านคล้ายกับคำเต็ม ตัวอย่างเช่น K9 ใช้แทน canine (อ่านว่า "เค" + "ไนน์") หรือเช่นในภาษาฝรั่งเศส K7 ใช้แทน cassette (อ่านว่า "กา" + "เซท") เป็นต้น
อีกรูปแบบหนึ่งคือ ตัวอักษรที่อยู่ตรงกลางระหว่างอักษรขึ้นต้นและลงท้าย ถูกแทนที่ด้วยตัวเลขอันแสดงถึงจำนวนตัวอักษรที่ซ่อนไว้ เช่น i18n หมายถึง internationalization บางครั้งอักษรตัวสุดท้ายจะถูกนับและซ่อนไว้ด้วย จากข้อมูลของเทกซ์ เทกซิน เลขย่อประเภทนี้ตัวแรกของโลกคือ S12n ซึ่งเป็นชื่อบัญชีอีเมลที่ผู้ดูแลระบบออกให้กับพนักงานของ ดิจิตอล อีควิปเมนท์ คอร์ปอเรชั่น (DEC) ที่ชื่อ Jan Scherpenhuizen เพราะว่านามสกุลของเขายาวเกินไปสำหรับชื่อบัญชี เพื่อนร่วมงานมักจะอ่านชื่อของเขาไม่ได้จึงเรียกเขาว่า S12n ไปอย่างนั้น และการใช้งานเช่นนี้กลายเป็นวัฒนธรรมในองค์กรของ DEC
ตัวเลขอาจใช้กำกับเพื่อแสดงจำนวนอักษรที่ซ้ำก่อนหรือหลังอักษรตัวอื่น เลขย่อประเภทนี้ใช้แทนชื่อหรือวลีที่มีอักษรขึ้นต้นเดียวกันหลายครั้งอาทิ W3 ใช้แทน World Wide Web และ W3C ใช้แทน World Wide Web Consortium เป็นต้น
กรณีที่พบได้น้อยกว่าคือ เลขย่อที่ประกอบด้วยตัวเลขเพียงอย่างเดียว เช่น 212 หมายถึง ชาวนิวยอร์ก, 4-1-1 หมายถึง ข้อมูลสารสนเทศ, 9-1-1 หมายถึง ช่วยเหลือ และ 101 หมายถึง การแนะนำเบื้องต้นสำหรับวิชาหนึ่ง ๆ คำประเภทนี้มีมานานแล้วหลายทศวรรษ รวมไปถึงรหัส 10 (10-code) ที่มีการใช้งานเมื่อก่อนสงครามโลกครั้งที่สอง
แนวคิดการประกอบกับตัวเลขเป็นคำสามารถพบได้ในลีท ซึ่งบ่อยครั้งตัวเลขถูกแทนที่ให้กับอักษรที่คล้ายกันตามอักขรวิธี ตัวอย่างเช่น H4CK3D มีความหมายเหมือนกับ HACKED
แอน เอช. โซคานอฟ บรรณาธิการแห่งหนังสือ "Microsoft Encarta College Dictionary" ฉบับจัดพิมพ์ใหม่ ให้ความหมาย numeronym ว่า "หมายเลขโทรศัพท์อย่างหนึ่งที่สะกดเป็นคำหรือชื่อ" ตามที่ปรากฏบนแป้นโทรศัพท์
คำต่าง ๆ บางครั้งอาจมีหลายความหมาย การย่อเช่นนี้จึงต้องอ้างอิงบริบทแวดล้อมเสมอ ตัวอย่างเช่น G11n ที่ย่อมาจาก globalization อาจหมายถึงความเตรียมพร้อมของซอฟต์แวร์เพื่อการเผยแพร่ระดับโลก หรือหมายถึงแนวโน้มเชิงสังคมแบบโลกาภิวัตน์ก็ได้ ในบางกรณีมีการใช้อักษรตัวใหญ่หรือตัวเล็กเพื่อแยกแยะความต่างระหว่าง I/i และ L/l เป็นต้น
วงประโคม
วงประโคมคือวงดนตรีที่ใช้ประกอบงานพระราชพิธีและแสดงถึงพระราชอิสริยยศของพระมหากษัตริย์และพระราชวงศ์ ตลอดจนถึงขุนนางข้าราชการชั้นผู้ใหญ่ ที่ทรงพระกรุณาโปรดเกล้าฯ
ตามความเชื่อของศาสนาพราหมณ์ฮินดู ว่า พระมหากษัตริย์ พระราชวงศ์ ขุนนางชั้นผู้ใหญ่ เมื่อเสียชีวิตไป จะกลับสู่สรวงสวรรค์ จึงต้องมีการประโคมเพื่อส่งดวงวิญญานกลับสู่สรวงสวรรค์
แต่เดิมวงประโคมมีอยู่ 3 ประเภทด้วยกันคือวงสังข์แตรวงปี่ไฉนกลองชนะและวงกลองสี่ปี่หนึ่ง(ปัจจุบันไม่ได้ใช้แล้ว) โดยวงสังข์แตรมีเครื่องดนตรีดังนี้
วงปี่ไฉนกลองชนะมีเครื่องดนตรีดังนี้
ต่อมา นับตั้งแต่งานพระราชพิธีพระราชทานเพลิงพระศพ สมเด็จเจ้าฟ้าฯ กรมหลวงนราธิวาสราชนครินทร์ จึงได้มีการนำวงปี่พาทย์นางหงส์ร่วมประโคมด้วย
การประโคมย่ำยามนั้นเริ่มด้วยวงแตรสังข์และวงปี่ไฉนกลองชนะเป็นวงประโคมลำดับที่ 1 โดยจะทำหน้าที่สลับกันบรรเลง และวงปี่พาทย์นางหงส์เป็นวงประโคมลำดับที่ 2
การประโคมย่ำยามนั้นจะประโคมทุกๆ 3 ชั่วโมงดังนี้
การประโคมมี อยู่หลายประเภท ตามชั้นยศ-พระราชอิสริสยศ-พระบรมราชอิสริยยศ ดังต่อไปนี้
1.ถ้าผู้ตาย ได้รับพระราชทาน หีบทองทึบ , โกศโถ และ โกศแปดเหลี่ยม เครื่องประโคมจะประกอบด้วย ปี่ไฉน , กลองชนะ , เปิง (ตีจังหวะ 3ไม้หนีสี่ไม้ไล่)
2. ถ้าผู้ตายได้รับพระราชทาน โกศไม้สิบสอง , โกศราชวงศ์ , โกศมณฑป , โกศกุดั่น - พระโกศทองใหญ่ เครื่องประโคมจะประกอบด้วย สังข์(ผู้ตายต้องเป็นพระราชวงศ์ตั้งแต่หม่อมเจ้าขึ้นไป) , แตรงอน , แตรฝรั่ง , ปี่ไฉน , กลองชนะ , เปิง (ตีจังหวะ ติ๊งเปิง)
*ในพระราชพิธีประโคมย่ำยาม พระบรมศพของ พระมหากษัตริย์ จะเพิ่ม "มโหระทึก" เข้าไปด้วย ซึ่งสงวนไว้สำหรับพระมหากษัตริย์ เท่านั้น *
ฌูอัน กัดดาบิลา
ฌูอัน กัดดาบิลา อี เมนเดซ (, ) เกิดเมื่อวันที่ 3 กุมภาพันธ์ ค.ศ. 1978 ที่แคว้นกาตาลุญญา เป็นนักฟุตบอลชาวสเปน ปกติเขาเล่นในตำแหน่งกองหลังฝั่งซ้าย
บิกตอร์ บัลเดส
วิคเตอร์ วัลเดส อาร์ริบัส (; ) เกิดเมื่อวันที่ 14 มกราคม ค.ศ. 1982 เป็นนักอดีตฟุตบอลอาชีพชาวสเปน เคยเล่นในตำแหน่งผู้รักษาประตู
ก่อนที่จะร่วมทีมบาร์เซโลน่าในฤดูกาล 2002-03 วัลเดสเคยอยู่กับทีมเยาวชนของบาร์เซโลน่า และบาร์เซโลน่าชุดบี มาก่อน โดยเซ็นสัญญากับสโมสรฟุตบอลบาร์เซโลน่า จนถึงปี ค.ศ. 2014
ในต้นปี ค.ศ. 2015 บัลเดสได้ย้ายไปร่วมทีม แมนเชสเตอร์ ยูไนเต็ด ในพรีเมียร์ลีก อังกฤษ ในแบบไม่มีค่าตัว ด้วยสัญญา 18 เดือน หลังจากในเดือนตุลาคม ปี ค.ศ. 2014 ได้เคยร่วมฝึกซ้อมกันมาก่อน
บัลเดสได้เล่นให้กับแมนเชสเตอร์ยูไนเต็ดเป็นครั้งแรก ในพรีเมียร์ลีกฤดูกาลเดียวกันเมื่อวันที่ 17 พฤษภาคม ค.ศ. 2015 ที่สนามโอลด์แทรฟฟอร์ด ในนัดที่พบกับ อาร์เซนอล เมื่อลงเป็นตัวสำรองแทนดาบิด เด เคอา ที่ถูกเปลี่ยนตัวออกในนาทีที่ 74 ในขณะนั้นแมนเชสเตอร์ยูไนเต็ดนำอยู่ 1-0 แต่ในนาทีที่ 82 ทีโอ วอลคอตต์ ได้เตะลูกแฉลบตัวของไทเลอร์ แบล็กเก็ตต์ กองหลังของแมนเชสเตอร์ยูไนเต็ดเอง เข้าประตูไป ทำให้จบการแข่งขันเสมอไป 1-1
แต่สถานการณ์กับ แมนเชสเตอร์ ยูไนเต็ด นั้น วัลเดสไม่มีโอกาสได้ลงเล่นเป็นตัวจริง ซ้ำยังมีปัญหาขัดใจกับ หลุยส์ ฟาน กัล ผู้จัดการทีมอีก เมื่อ ฟาน กัล ต้องการให้วัลเดสลงเล่นให้ทีมที่อายุต่ำกว่า 21 ปี แต่วัลเดสปฏิเสธ จนกระทั่งสิ้นฤดูกาล ได้มีโอกาสเจรจาเรื่องการย้ายสโมสรกับเบซิคตัส ในซุปเปอร์ลีก ตุรกี แต่ก็ไม่สำเร็จ จึงไม่ได้ย้ายสโมสร
ฌอน แอสติน
ฌอน แอสติน () เกิดเมื่อวันที่ 25 กุมภาพันธ์ ค.ศ. 1971 เป็นนักแสดง ผู้กำกับ และโปรดิวเซอร์ ชาวอเมริกัน เป็นที่รู้จักในบทบาท ไมกีย์ วอลช์ ใน "The Goonies", บทกับชื่อเรื่อง ใน "Rudy", และบทแซมไวส์ แกมจี ในภาพยนตร์ไตรภาค "Lord of the Rings" ด้านงานทางโทรทัศน์เขารับบทเป็น ลินน์ แม็กกิล ในฤดูกาลที่ 5 ของซีรีส์ "24"
ธรรเมนทระ
ธรรเมนทระ () เกิดเมื่อ 8 ธันวาคม พ.ศ. 2478 เป็นนักแสดงอินเดียชื่อดัง ของบอลลีวู้ด ผลงานภาพยนตร์ที่โดดเด่นของเขา คือ โชเล่ย์ แสดงเป็นสหายกับอมิตาภ พัจจัน และธรณีกรรแสง แสดงคู่กับนากิส ทัตต์และสุนีล ทัตต์ ธรรมเมนทรเป็นสามีของเหมา มาลินี และในปี พ.ศ. 2547 เขาได้เป็น ส.ส. เมืองมุมไบ
ธรรเมนทระ นับถือศาสนาอิสลาม มีบุตร 6 คน บุตรชายทั้งสี่คนเกิดกับประกาศ ส่วนบุตรสาวสองคนเกิดกับเหมา ได้แก่ ซันนี เทโอล, บ็อบบี เทโอล, วิชัยตะ เทโอล, อชีตะ เทโอล, อีศา เทโอล และอหานา เทโอล
ปรีติ ซิณฏา
ปรีติ ซิณฏา ( , ) เกิดเมื่อวันที่ 31 มกราคม พ.ศ. 2518 เป็นนักแสดงอินเดียชื่อดังของบอลลีวู้ด ภาพยนตร์เด่นๆ ของเธอคือ kal ho naa ho (โอ้รักสุดชีวิต)
โรงเรียนสยามบริหารธุรกิจ นนทบุรี
โรงเรียนสยามบริหารธุรกิจ นนทบุรี (SBAC; คำอ่าน : เอส-แบค) หรือ Siam Business Administration College Nonthaburi เป็นสถาบันการศึกษาระดับอาชีวศึกษา ที่มีชื่อเสียง ตั้งอยู่ที่ ถนนรัตนาธิเบศร์ จังหวัดนนทบุรี เปิดสอน 2 ระดับ คือ ปวช. และ ปวส. เป็นสถาบันในเครือเดียวกับ โรงเรียนสยามบริหารธุรกิจ
เปิดดำเนินการสอน 6 สาขาวิชาเดินดำเนินการสอน 6 สาขาวิชา
ผู้ตรวจการแผ่นดิน
ผู้ตรวจการแผ่นดิน มีแนวคิดมาจากประเทศแถบสแกนดิเนเวียที่ปกครองด้วยระบอบกษัตริย์ มีตำแหน่งที่เรียกว่า "ออมบุดสแมน" (Ombudsman) เพื่อทำหน้าที่ดูแลปัดเป่าเรื่องทุกข์ร้อนของประชาชนแทนพระมหากษัตริย์ และมีการพัฒนามาสู่ระบอบประชาธิปไตยในระบบรัฐสภาอันมีพระมหากษัตริย์เป็นประมุข
สมเด็จพระราชินีโกมลแห่งเนปาล
สมเด็จพระราชินีโกมลราชยลักษมีเทวีศาหแห่งเนปาล (कोमल राज्य लक्ष्मी देवी - "Komala Rājya Lakṣmī Devī", ประสูติ 18 กุมภาพันธ์ ค.ศ. 1951 ณ เมืองพาคมตี ประเทศเนปาล —) พระอัครมเหสีในสมเด็จพระราชาธิบดีชญาเนนทรวีรวิกรมศาหเทวะ พระองค์เป็นสมเด็จพระราชินีองค์สุดท้ายแห่งราชอาณาจักรเนปาล ภายหลังจากการเปลี่ยนแปลงการปกครองเมื่อวันที่ 8 พฤษภาคม ค.ศ. 2008
สมเด็จพระราชินีโกมลราชยลักษมีเทวีศาหแห่งเนปาล ประสูติเมื่อวันที่ 18 กุมภาพันธ์ ค.ศ. 1951 ณ เมืองพาคมตี ประเทศเนปาล เป็นพระธิดาในศรีเกนทรศุมเศร์ จังพหาทุระราณา (1927-1982) กับศรีราชยลักษมีเทวี (1928-2005) สมเด็จพระราชินีโกมลมีพระพี่น้องทั้งหมด 3 พระองค์ กับอีก 1 คน ได้แก่
เจ้าชายชญาเนนทรวีรวิกรมศาหเทวะ (พระอิสริยยศในขณะนั้น) ได้อภิเษกสมรสกับพระองค์ เมื่อวันที่ 1 พฤษภาคม ค.ศ. 1970 ทำให้พระองค์มีพระอิสริยยศขั้นต้นที่ เจ้าหญิงแห่งเนปาล ทั้งสองพระองค์ได้มีพระราชโอรส-ธิดาด้วยกัน 2 พระองค์ ได้แก่
โดยมกุฎราชกุมารทิเปนทรวีรพิกรมศาหเทวะ ได้ก่อเหตุการณ์สังหารหมู่พระราชวงศ์ภายในพระราชวังนารายันหิติ เมื่อวันศุกร์ที่ 1 มิถุนายน พ.ศ. 2544 เป็นเหตุให้สมเด็จพระราชาธิบดีพีเรนทรวีรพิกรมศาหเทวะ และสมเด็จพระราชินีไอศวรรยาราชยลักษมีเทวีศาหะ พระอัครมเหสีในสมเด็จพระราชาธิบดีพีเรนทรวีรพิกรมศาหเทวะ และเป็นพระพี่นางของสมเด็จพระราชินีโกมล ซึ่งในเหตุการณ์ดังกล่าวทำให้บุคคลในพระราชวงศ์เนปาลสิ้นพระชนม์ไปถึง 10 พระองค์ มกุฎราชกุมารได้พยายามกระทำอัตวินิบาตกรรม และถูกส่งตัวไปยังโรงพยาบาล ส่วนเจ้าหญิงโกมล (พระอิสริยยศในขณะนั้น) ก็ได้ถูกพระแสงปืนเข้าที่พระองค์ด้วย ทำให้ต้องนอนพักรักษาพระวรกายอยู่ในโรงพยาบาลอยู่ถึง 4 สัปดาห์
ภายหลังการจากการสวรรคตของสมเด็จพระราชาธิบดีพีเรนทรวีรพิกรมศาหเทวะ จึงได้มีการยกมกุฎราชกุมารทิเปนทรวีรพิกรมศาหเทวะขึ้นครองราชย์สมบัติขณะที่มีพระอาการวิกฤตซึ่งประทับรักษาพระองค์ในโรงพยาบาล และเสด็จสวรรคตหลังจากการครองราชย์ 3 วัน ดังนั้นสมเด็จพระราชาธิบดีชญาเนนทรวีรวิกรมศาหเทวะจึงขึ้นครองราชย์เป็นพระมหากษัตริย์แห่งเนปาล เจ้าหญิงโกมล จึงได้ดำรงตำแหน่งสมเด็จพระราชินีแห่งเนปาล แต่หลังจากเหตุการณ์ครั้งนี้มีบุคคลบางส่วนเชื่อว่ามกุฎราชกุมารไม่ได้เป็นผู้กระทำการสังหารหมู่ดังกล่าว แต่เหตุการณ์ดังกล่าวนี้เองก็ได้สร้างตื่นตระหนก และความโศกเศร้าเสียใจแก่ประชาชนชาวเนปาลเป็นอย่างมาก
หลังจากการเปลี่ยนแปลงการปกครองในประเทศเนปาล พระบรมวงศานุวงศ์ทุกพระองค์ถูกลดพระยศเป็นสามัญชน พระองค์ถูกลดพระอิสริยยศเป็น นางโกมล ศาหะ พระบรมวงศานุวงศ์ต้องเสด็จออกจากจากที่ประทับในพระราชวังนารายันหิติซึ่งจะมีการดัดแปลงเป็นพิพิธภัณฑสถานแห่งชาติ สมเด็จพระราชาธิบดีชญาเนทรและพระองค์ ได้เสด็จออกจากพระราชวังนารายันหิติก่อนหน้าเส้นตาย 1 วัน โดยได้อาศัยอยู่ในพระราชวังฤดูร้อนนาคารชุนะ (Nagarjuna) ซึ่งอยู่ชานเมือง ส่วนมกุฎราชกุมารแห่งเนปาลได้อาศัยอยู่ในบ้านส่วนพระองค์กลางกรุงของสมเด็จพระราชาธิบดีชญาเนนทร แต่รัฐบาลเนปาลก็อนุญาตให้ราชินีรัตนาในสมเด็จพระราชาธิบดีมเหนทร ให้พำนักในพระตำหนักมเหนทรมันซิล ที่มีพื้นที่เพียง 30 เฮกตาร์ และนางสาราลา โกร์คาลี หรือ นางสาราลา ตามัง (Sarala Tamang) วัยกว่า 94 ปี อดีตนางสนมในสมเด็จพระราชาธิบดีตริภุวน ให้พำนักภายในเรือนหลังเล็กภายในพระราชวังนารายันหิติได้ เนื่องจากรัฐบาลเห็นว่าทรงชราภาพแล้ว
ไทโกะโนะทัตสึจิน 14
ไทโกะโนะทัตสึจิน 14 (; ) เป็นเกมตีกลองสำหรับระบบเกมตู้ภาคใหม่ล่าสุดที่ได้รับการพัฒนาและนำเสนอโดยนัมโค และจัดจำหน่ายโดย บันได-นัมโค-เกมส์ มีกำหนดการจำหน่ายในเดือนกันยายน ค.ศ. 2010 ในประเทศญี่ปุ่น ไม่มีผู้ใดทราบมาก่อนว่าเกมนี้จะจัดจำหน่ายในมาเลเซียด้วย แต่ก็พบว่าเกมไทโกะภาคเก่าส่วนใหญ่ได้มีการจัดจำหน่ายที่ห้างสรรพสินค้าจัสโก้ของต่างประเทศ ซึ่งเกมชุดนี้ถือเป็นเกมไทโกะลำดับที่ 14 ของซีรีส์นี้
เกมได้เริ่มการพัฒนาในวันที่ 20 พฤษภาคม ค.ศ. 2010 โดยไทโกะทีม ซึ่งได้ทำการโมดิฟายต่อจากเกมไทโกะโนะทัตสึจิน 13
ปราโมทย์ โชติมงคล
นายปราโมทย์ โชติมงคล อดีตประธานผู้ตรวจการแผ่นดินของประเทศไทย และอดีตรองปลัดทบวงมหาวิทยาลัย และอดีตเลขาธิการสำนักงานผู้ตรวจการแผ่นดินของรัฐสภา
นายปราโมทย์ โชติมงคล เข้าศึกษาชั้นมัธยมจากโรงเรียนเตรียมอุดมศึกษา สำเร็จการศึกษาระดับปริญญาตรี นิติศาสตรบัณฑิต จากมหาวิทยาลัยธรรมศาสตร์ และประกาศนียบัตรเนติบัณฑิตไทย สำนักอบรมศึกษากฎหมายแห่งเนติบัณฑิตยสภา นอกจากนั้นยังผ่านการอบรมหลักสูตรนักบริหารของสำนักงาน ก.พ. หลักสูตร 1 รุ่นที่ 6 และหลักสูตร 2 รุ่นที่ 16 หลักสูตรป้องกันราชอาณาจักร (วปอ.) รุ่นที่ 39
นายปราโมทย์ โชติมงคล เริ่มรับราชการในสังกัดสภาการศึกษาแห่งชาติ เมื่อปี พ.ศ. 2512 จนกระทั่งได้รับตำแหน่งผู้อำนวยการกองการเจ้าหน้าที่ สำนักงานปลัดทบวงมหาวิทยาลัย ในปี พ.ศ. 2528 เป็นผู้ช่วยปลัดทบวงมหาวิทยาลัย ในปี พ.ศ. 2533 เป็นที่ปรึกษาระดับ 10 และรองปลัดทบวงมหาวิทยาลัย ในปี พ.ศ. 2537 และ พ.ศ. 2538 ตามลำดับ
ในปี พ.ศ. 2543 ได้รับการแต่งตั้งให้ดำรงตำแหน่งเลขาธิการสำนักงานผู้ตรวจการแผ่นดินของรัฐสภา และได้รับการโปรดเกล้าฯ ให้ดำรงตำแหน่งผู้ตรวจการแผ่นดินของรัฐสภา เมื่อวันที่ 13 สิงหาคม พ.ศ. 2548 ซึ่งต่อมาตำแหน่งดังกล่าวได้เปลี่ยนเป็น "ผู้ตรวจการแผ่นดิน" ตามรัฐธรรมนูญแห่งราชอาณาจักรไทย พ.ศ. 2550 และเมื่อวันที่ 5 เมษายน พ.ศ. 2553 จึงได้รับโปรดเกล้าฯ เป็นประธานผู้ตรวจการแผ่นดิน สืบต่อจากพลเอกธีรเดช มีเพียร กระทั่งพ้นจากตำแหน่งเมื่อมีอายุครบ 70 ปี ในปี พ.ศ. 2554
ธีรเดช มีเพียร
พลเอก พลเรือเอก พลอากาศเอก ธีรเดช มีเพียร สมาชิกวุฒิสภาแบบสรรหา (ชุด 2554) และ อดีตประธานวุฒิสภา คนที่ 18 ของไทย อดีตประธานผู้ตรวจการแผ่นดินของประเทศไทย และอดีดปลัดกระทรวงกลาโหม รองประธานสถาบันพระปกเกล้า
พล.อ. ธีรเดช มีเพียร เกิดเมื่อวันที่ 21 มีนาคม พ.ศ. 2482 จบการศึกษาจากโรงเรียนเซนต์คาเบรียล สำเร็จการศึกษาวิทยาศาสตรบัณฑิต จากโรงเรียนนายร้อยพระจุลจอมเกล้า ปริญญาโทรัฐศาสตรมหาบัณฑิต ประกาศนียบัตรนักบินทหาร และประกาศนียบัตรเสนาธิการทหารบก จากประเทศสหรัฐอเมริกา สำเร็จหลักสูตรป้องกันราชอาณาจักร จากวิทยาลัยป้องกันราชอาณาจักร (วปอ.) รุ่นที่ 34 และได้รับปริญญาดุษฎีบัณฑิตกิตติมศักดิ์ สาขารัฐศาสตร์ จากมหาวิทยาลัยรามคำแหง
พล.อ. ธีรเดช มีเพียร เคยดำรงตำแหน่งผู้บังคับการกองพันทหารปืนใหญ่ ใน พ.ศ. 2520 เป็นวุฒิสภาชิก ใน พ.ศ. 2522 เป็นเจ้ากรมการข่าวทหาร พ.ศ. 2536 เป็นผู้บัญชาการสถาบันวิชาการป้องกันประเทศ ใน พ.ศ. 2539 และเป็นผู้อำนวยการองค์การทหารผ่านศึก ใน พ.ศ. 2540 จนกระทั่งได้รับตำแหน่งปลัดกระทรวงกลาโหม ใน พ.ศ. 2541 จนเกษียณอายุราชการใน พ.ศ. 2542
ต่อมาใน พ.ศ. 2546 ได้รับโปรดเกล้าฯ เป็นผู้ตรวจการแผ่นดินของรัฐสภา และเปลี่ยนเป็นผู้ตรวจการแผ่นดิน ตามรัฐธรรมนูญแห่งราชอาณาจักรไทย พุทธศักราช 2550 และได้รับโปรดเกล้าฯ เป็นประธานผู้ตรวจการแผ่นดินคนแรก เมื่อวันที่ 14 พฤศจิกายน พ.ศ. 2550 จนกระทั่งพ้นจากตำแหน่งเมื่ออายุครบ 70 ปี ในวันที่ 4 เมษายน พ.ศ. 2553
ใน พ.ศ. 2554 พล.อ. ธีรเดช มีเพียร ได้รับการสรรหาให้ดำรงตำแหน่งสมาชิกวุฒิสภา และได้รับคัดเลือกเป็นประธานวุฒิสภา เมื่อวันที่ 22 เมษายน พ.ศ. 2554 ด้วยเสียงสนับสนุน 94 เสียง ในช่วงปลาย พ.ศ. 2554 สื่อมวลชนประจำรัฐสภาได้มีการตั้งฉายาให้กับนักการเมือง ซึ่งพลเอกธีรเดช ได้รับฉายาในครั้งนี้ว่า ""นายพลถนัดชิ่ง"" จากบทบาทการเลี่ยงตอบคำถามของนักข่าว จนถูกมองว่าเป็นการชิ่งหนี
มกราคม พ.ศ. 2557 ศาลอาญาตัดสินให้พล.อ. ธีรเดช มีเพียร พ้นจากข้อกล่าวหา แต่จากสถานะการณ์ร้อนแรงทางการเมืองทำให้ไม่ได้รับการเสนอข่าวจากสำนักข่าวใด ๆ ในประเทศไทย
พล.อ. ธีรเดช พ้นจากตำแหน่งเมื่อวันที่ 25 กรกฎาคม พ.ศ. 2555 หลังศาลอาญามีคำสั่งให้ตัดสินจำคุก 2 ปี เนื่องจากเมื่อครั้งดำรงตำแหน่งประธานผู้ตรวจการแผ่นดินของประเทศไทย ได้ขึ้นเงินเดือนให้ตัวเอง แต่ทว่าสถานะความเป็นสมาชิกวุฒิสภายังคงดำรงอยู่
พ.ศ. 2556 ศาลอาญาตัดสินยกคำร้องหลังจากพิจารณาการอุทรณ์
ในวันที่ 31 กรกฎาคม 2557 ได้รับการแต่งตั้งเป็นสมาชิกสภานิติบัญญัติแห่งชาติ ภายหลังการรัฐประหารโดยคณะรักษาความสงบแห่งชาติ
กอมเดการ์ซง
กอมเดการ์ซง () เป็นแบรนด์สินค้าแฟชั่นของญี่ปุ่นออกแบบโดย เร คะวะกุโบะ โดยมีร้านสาขามากกว่า 200 สาขาทั่วโลก
กอมเดการ์ซง ได้เริ่มต้นขึ้นในโตเกียว โดย เร คะวะคุโบะ ในปี พ.ศ. 2512 และได้เป็นรู้จักในปี 2524 เมื่อเรได้เปิดตัวแบรนด์นี้ที่เมืองปารีส และในปี 2551 ได้เป็นเกสต์ไลน์ของทางเอชแอนด์เอ็ม
เร คะวะกุโบะ ได้ชื่อว่าเป็นหนึ่งในสิบผู้หญิงที่มีอิทธิพลในวงการแฟชันโดยนิตยสารไทม์
วินโดวส์โฟน
วินโดวส์โฟน เป็นตระกูลระบบปฏิบัติการโทรศัพท์มือถือกรรมสิทธิ์ ที่พัฒนาโดยไมโครซอฟท์ และเป็นทายาทที่ของวินโดวส์โมบาย แม้ว่าจะขัดกับมัน มีวัตถุประสงค์หลักในตลาดผู้บริโภคมากกว่าตลาดองค์กร เปิดตัวครั้งแรกในเดือนตุลาคม ค.ศ. 2010 พร้อมกับการเปิดตัวในทวีปเอเชียต่อไปในช่วงต้นปี ค.ศ. 2011
เวอร์ชันล่าสุดของวินโดวส์โฟนคือ วินโดวส์โฟน 8 ซึ่งได้รับการบริการให้แก่ผู้บริโภคตั้งแต่วันที่ 29 ตุลาคม ค.ศ. 2012
ด้วยระบบปฏิบัติการวินโดวส์โฟน ไมโครซอฟท์สร้างผู้ใช้ใหม่ในอินเตอร์เฟซ ที่มีภาษาการออกแบบที่เรียกว่า โมเดิร์นสไตล์ ยูไอ นอกจากนี้ซอฟต์แวร์ถูกรวมเข้ากับบริการของบุคคลที่สามและการบริการของ ไมโครซอฟท์
การทำงานที่สำคัญของปรับปรุง วินโดวส์โมบาย เริ่มเป็นช่วงต้นปี ค.ศ. 2004 ภายใต้สมญานาม "โฟตัน" แต่การทำงานเดินช้า ๆ และโครงการนี้ถูกยกเลิกในท้ายที่สุด ในปี ค.ศ. 2008 ไมโครซอฟท์ได้จัดกลุ่มวินโดวส์โมบาย และเริ่มทำงานบนระบบปฏิบัติการมือถือใหม่ ผลิตภัณฑ์ที่ได้วางจำหน่ายในปี ค.ศ.2009 เป็นระบบปฏิบัติการวินโดวส์โฟน แต่ความล่าช้าหลายอย่าง ได้พร้อมท์ไมโครซอฟท์เพื่อพัฒนา วินโดวส์โมบาย 6.5 เป็นอิสระชั่วคราว
วินโดวส์โฟน ได้รับการพัฒนาอย่างรวดเร็ว หนึ่งในผลคือระบบปฏิบัติการใหม่จะไม่เข้ากันได้กับโปรแกรมประยุกต์ วินโดวส์โมบาย แลร์รี่ ไลเบอร์แมน ผู้จัดการผลิตภัณฑ์อาวุโสสำหรับประสบการณ์พัฒนาวินโดวส์โมบาย บอกว่าอีวีค "ถ้าเราได้มีเวลามากขึ้นและทรัพยากรที่เราอาจได้รับสามารถที่จะทำอะไรในแง่ของการทำงานร่วมกันย้อนหลัง" ไลเบอร์แมนกล่าวว่า ไมโครซอฟท์กำลังพยายามเพื่อดูตลาดโทรศัพท์มือถือในรูปแบบใหม่กับผู้ใช้ในใจเช่นเดียวกับเครือข่ายองค์กร เทอร์รี่ มายเยอร์สัน รองประธานบริษัทฝ่ายวิศวกรรมวินโดวส์โฟนบอกว่า "ด้วยการย้ายไปยังหน้าจอสัมผัสแบบคาแพคซิทิฟ อยู่ห่างจากสไตลัส และเคลื่อนตัวไปบางส่วนของตัวเลือกฮาร์ดแวร์ที่เราสร้างขึ้นมาเพื่อประสบการณ์ของ วินโดวส์โฟน 7 เราต้องแบ่งเข้ากันได้กับ วินโดวส์โมบาย 6.5"
มหาวิทยาลัยสงขลานครินทร์ วิทยาเขตหาดใหญ่
มหาวิทยาลัยสงขลานครินทร์ วิทยาเขตหาดใหญ่ ศูนย์หาดใหญ่ หรือศูนย์อรรถกระวีสุนทร (มหาวิทยาลัยสงขลานครินทร์ วิทยาเขตหาดใหญ่ในปัจจุบัน) ศูนย์ทาง วิทยาเขตหาดใหญ่ เปิดสอนด้านวิทยาศาสตร์และเทคโนโลยี วิทยาศาสตร์สุขภาพ และสาขาเฉพาะ และปัจจุบันได้สอนทางด้านสังคมศาสตร์ และมนุษยศาสตร์ ในบางสาขาอีกด้วย และเป็นที่ตั้งกลางของมหาวิทยาลัย ประกอบไปด้วยหน่วยงานสำคัญ คือ สำนักงานอธิการบดี โรงพยาบาลสงขลานครินทร์ โรงพยาบาลทันตกรรม สำนักงานวิจัยและพัฒนา สำนักทรัพยากรการเรียนรู้คุณหญิงหลง หอสมุดวิทยาศาสตร์สุขภาพ สถานีวิทยุกระจายเสียงมหาวิทยาลัยสงขลานครินทร์ วิทยาเขตหาดใหญ่ โรงเรียนม.อ.วิทยานุสรณ์ ศูนย์ประชุมนานาชาติฉลองสิริราชสมบัติครบ 60 ปี เป็นต้น
การก่อสร้างมหาวิทยาลัยที่ศูนย์ตำบลคอหงส์ อำเภอหาดใหญ่ จังหวัดสงขลานั้น เริ่มก่อสร้างในปี 2512 เมื่อการก่อสร้างบางส่วนแล้วเสร็จในปี 2514 วันที่ 5 กรกฎาคม 2514 อาจารย์และนักศึกษาคณะวิศวกรรมศาสตร์ ปีที่ 2, 3 และ 4 ประมาณ 200 คน ก็ย้ายมาอยู่ประจำที่ศูนย์หาดใหญ่ ส่วนนักศึกษาปีที่ 1 ก็ยังคงเรียนที่กรุงเทพฯ และย้ายตามลงมาในภาคการศึกษาที่ 1 ปีการศึกษา 2515 สำหรับนักศึกษาคณะวิทยาศาสตร์ซึ่งเริ่มเปิดรับรุ่นแรกในปี 2512 จำนวน 60 คน และบุคลากรหน่วยต่างๆ ของมหาวิทยาลัย ก็ย้ายมายังศูนย์หาดใหญ่ในภาคการศึกษาที่ 1 ปีการศึกษา 2515เช่นเดียวกัน จึงถือว่ามหาวิทยาลัยสงขลานครินทร์ย้ายที่ทำการมาอยู่อำเภอหาดใหญ่ จังหวัดสงขลา อย่างถาวรภายในปี 2514
วิทยาเขตหาดใหญ่ ของมหาวิทยาลัยสงขลานครินทร์ ซึ่งเป็นที่ตั้งสำนักงานบริหารงานกลางของมหาวิทยาลัยแล้ว ยังเป็นที่ตั้งของวิทยาเขตหาดใหญ่ เปิดทำการเรียนการสอนครอบคลุมทั้งสาขาศิลปศาสตร์และ สาขาวิศวกรรมศาสตร์และเทคโนโลยี สาขาเกษตรศาสตร์ สาขาวิทยาศาสตร์สุขภาพ สาขาวิทยาศาสตร์ และสาขาสังคมศาสตร์(บางสาขา) ในปีการศึกษา 2553 เปิดคณะวิชาต่างๆ จนถึงปัจจุบันมี 25 คณะ ในด้านการผลิตบัณฑิต มหา-วิทยาลัยฯ เปิดสอนสาขาวิชาการต่างๆ จำนวน 236 สาขา เป็นการศึกษาระดับปริญญาเอกและเทียบเท่า 20 สาขา หลักสูตรฝึกอบรมแพทย์เฉพาะทาง 9 สาขา, ปริญญาโท 86 สาขา, ประกาศนียบัตรบัณฑิต 2 สาขา, ปริญญาตรี (4-6 ปี) 121 สาขา วิทยาเขตหาดใหญ่ ตั้งอยู่ที่ตำบลคอหงส์ อำเภอหาดใหญ่ จังหวัดสงขลา มี 17 คณะ ดังนี้ 
มหาวิทยาลัยสงขลานครินทร์ เป็นมหาวิทยาลัยแห่งแรกของภาคใต้ มีวัตถุประสงค์ของการจัดตั้ง เพื่อกระจาย โอกาสทางการศึกษาระดับอุดมศึกษาสู่ภาคใต้ เพื่อยกระดับมาตรฐานการศึกษาในท้องถิ่นและเพื่อสนับสนุนการพัฒนาภูมิภาคเป็นมหาวิทยาลัยที่มีเจตนาก่อตั้ง ที่จะให้เป็นมหาวิทยาลัยหลายวิทยาเขต มุ่งมั่นที่จะให้สามารถปฏิบัติหน้าที่เป็นศูนย์กลาง ทางวิชาการระดับสูงเพื่อตอบสนองการพัฒนาภาคใต้ และเพื่อเป็นสถาบันที่สามารถรับใช้ชุมชนได้อย่างแท้จริง ดังนั้นนักศึกษาของวิทยาเขตหาดใหญ่ เป็นวิทยาเขตที่เปิดสอนในสาขาวิชาครอบคลุมทั้งด้าน วิทยาศาสตร์เทคโนโลยี บริหารธุรกิจ วิทยาศาสตร์ประยุกต์ ศิลปศาสตร์และสังคมศาสตร์ มนุษยศาสตร์ ในบางสาขา ตามแผนพัฒนาวิทยาเขตหาดใหญ่ ของมหาวิทยาลัยสงขลานครินทร์ จะต้องศึกษา ณ วิทยาเขตหาดใหญ่ ในเวลา 4 ปี ที่ตนสังกัดทั้งระยะเวลาหลักสูตรไปตามคณะของตน จะมีความหลากหลายเพราะนักศึกษาแต่ละคน มาจากต่างคณะกัน เช่น แพทยศาสตร์ ศิลปศาสตร์ วิทยาศาสตร์ นิติศาสตร์ เป็นต้น ภายในวิทยาเขตหาดใหญ่ เป็นวิทยาเขตที่ทันสมัย พร้อมทั้งหอพัก โรงพยาบาล ศูนย์การประชุม และการเดินทางสะดวก
ซิมโฟนีหมายเลข 25 (โมทซาร์ท)
ซิมโฟนีหมายเลข 25 ในบันไดเสียง จี ไมเนอร์ () ผลงานประพันธ์ของว็อล์ฟกัง อมาเดอุส โมทซาร์ท ในเดือนตุลาคม ค.ศ. 1773 สันนิษฐานว่าโมทซาร์ทเขียนซิมโฟนีบทนี้เสร็จในวันที่ 5 ตุลาคม เพียงสองวันหลังจากประพันธ์ซิมโฟนีหมายเลข 24 เสร็จ โดยได้รับอิทธิพลมาจากซิมโฟนีหมายเลข 39 ของโยเซ็ฟ ไฮเดิน
ซิมโฟนีบทนี้เป็นที่รู้จักในฐานะเป็นเพลงเปิดภาพยนตร์ชีวประวัติของโมทซาร์ท "อมาเดอุส" (ค.ศ. 1984) ของมิโลช โฟร์มัน ผู้กำกับภาพยนตร์ชาวเช็ก
ซิมโฟนีบทนี้แบ่งออกเป็นสี่มูฟเมนต์ ได้แก่
คริโซเบริล
คริโซเบริล (Chrysoberyl) อยู่ในกลุ่มแร่ออกไซด์ มีโลหะอลูมีเนียมและเบริลเลี่ยมเป็นส่วนประกอบ มักพบในรูปผลึกแบบแปดเหลี่ยม เป็นแท่งแบนรุปหเหลี่ยม มีความแข็งเป็น 8.5 โมลส์ มีความวาวแบบแก้ว คริโซเบริลปกติมีสีเหลืองอมเขียว อมเทา และอมน้ำตาล
คริโซเบริลสีเหลืองทอง (Golden chrysoberyl) พลอยชนิดนี้ถือว่าเป็นคริโซเบริลอย่างแท้จริง มีลักษณะตรงตามความหมายของคริโซเบริล ซึ่งหลายถึงพลอยที่มีสีเหลืองทอง พลอยมักมีความโปร่งใส่ มีคุณภาพและราคาสูง พบที่บราซิล ซีลอน และมาดากัสกา
เปียโนโซนาตาหมายเลข 16 (โมทซาร์ท)
เปียโนโซนาตาหมายเลข 16 ในบันไดเสียง ซี เมเจอร์ () ผลงานประพันธ์ของว็อล์ฟกัง อมาเดอุส โมทซาร์ทในปี ค.ศ. 1788 มีอีกชื่อหนึ่งว่า Sonata facile หรือ Sonata semplice เป็นโซนาตาสำหรับบรรเลงฝึกหัดเปียโน ซึ่งโมทซาร์ทได้ระบุไว้ในแค็ตตาล็อกด้วยตัวเองว่า เป็นผลงาน "สำหรับผู้เริ่มต้น" (Eine kleine klavier Sonate für anfänger)
โมทซาร์ทระบุวันที่ของผลงานชิ้นนี้ในแค็ตตาล็อกของเขา ลงวันที่ 26 มิถุนายน ค.ศ. 1788 วันเดียวกับซิมโฟนีหมายเลข 39 ของเขา อย่างไรก็ตามผลงานชิ้นนี้ไม่ได้ถูกเผยแพร่ในขณะที่โมทซาร์ทยังมีชีวิตอยู่ โดยตีพิมพ์ครั้งแรกเมื่อ ค.ศ. 1805 หลังโมทซาร์ทเสียชีวิตไปแล้ว 14 ปี
ผลงานชิ้นนี้เป็นที่รู้จักในวัฒนธรรมสมัยนิยม จากการเป็นเพลงธีมของตัวละครแกรนนี ในภาพยนตร์การ์ตูนซิลเวสเตอร์กับทวีตตีของวอร์เนอร์บราเธอร์ส
เปียโนโซนาตาหมายเลข 16 ประกอบด้วย 3 มูฟเมนต์ ความยาวทั้งสิ้นประมาณ 14 นาที
ทซาธอกกวา
ทซาธอกกวา (อักษรละติน: Tsathoggua) หรือ โชธาควา (อักษรละติน: Zhothaqquah) เป็นหนึ่งในเกรทโอลด์วันจากเรื่องชุดตำนานคธูลู มีฉายาว่า "ผู้หลับใหลแห่งอึนไค" ("Sleeper of N'kai") โดยปรากฏตัวครั้งแรกในเรื่องสั้น "The Tale of Satampra Zeiros" ซึ่งคลาก แอชตัน สมิท ประพันธ์ในปีพ.ศ. 2472และได้ลงตีพิมพ์ในวารสาร "Weird Tales" ฉบับเดือนพฤศจิกายน พ.ศ. 2474 แต่เรื่องแรกของทซาธอกกวาที่ได้รับการตีพิมพ์คือ "The Whisperer in Darkness" ของเอช. พี. เลิฟคราฟท์ ซึ่งประพันธ์ในปี 2473 และตีพิมพ์ใน "Weird Tales" ฉบับเดือนสิงหาคม พ.ศ. 2474
ใน The Tale of Satampra Zeiros ตัวเอกของเรื่องได้บรรยายถึงลักษณะของทซาธอกกวาจากรูปปั้นที่เห็นว่ามีรูปร่างอ้วน ส่วนหัวเหมือนคางคก มีขนสั้นๆคลุมทั้งตัวทำให้ดูคล้ายกับค้างคาวและสลอธ มีดวงตาครึ่งหลับครึ่งตื่น และแลบปลายลิ้นออกมาจากปาก
ในเรื่อง The Seven Geases สมิทได้บรรยายถึงทซาธอกกวาอีกครั้งว่า อยู่ในถ้ำใต้ภูเขาวูรมิธาเดรธ อ้วน มีขนสั้นๆแบบค้างคาว รูปร่างดูคล้ายกับคางคกที่กำลังหลับ และทซาธอกกวาจะไม่ยอมออกจากถ้ำนี้ไม่ว่าจะหิวแค่ไหน แต่จะรอรับเครื่องสังเวยอย่างขี้เกียจ มนุษย์ที่ทำให้ทซาธอกกวาตื่นจะถูกกิน เว้นแต่จะนำเครื่องสังเวยไปด้วย ซึ่งทซาธอกกวาจะกินเครื่องสังเวยแล้วก็นอนต่อไป
ในเรื่อง The Whisperer in Darkness เอช. พี. เลิฟคราฟท์ ไม่ได้กล่าวถึงขนแบบค้างคาว แต่กล่าวว่าเป็นเทพคางคกที่ไม่มีรูปร่างแน่นอนซึ่งมีชื่ออยู่ในข้อเขียนพนาโคติก, นีโครโนมิคอน และ ตำนานคอมโมเรียมซึ่งสืบทอดมาโดยนักบวชแห่งแอตแลนติส คลาแคช-ตัน (ชื่อของนักบวชนี้แผลงมาจากชื่อของ คลาก แอชตัน สมิท)
และในเรื่อง The Horror in the Museum เลิฟคราฟท์ได้ระบุว่าทซาธอกกวานั้นสามารถเปลี่ยนรูปร่างของตนจากร่างแบบคางคกเป็นเส้นยาวที่มีขาจำนวนมากได้
ทซาธอกกวานั้นอยู่ในวิหารในอาณาจักร "คุน ยัน" ใต้หุบเขาวูรมิธาเดรธ วิหารของทซาธอกกวานั้น เอช. พี. เลิฟคราฟท์ได้บรรยายไว้ในเรื่อง The Mound ว่าเป็นวิหารเรียบๆที่สร้างจากอิฐหินบะซอลต์ซึ่งไม่มีการสลักใดๆเอาไว้และมีเพียงแท่นบูชาโอนิกซ์ว่างๆ
ในเรื่อง The Tale of Satampra Zeiros คลาก แอชตัน สมิท ได้เขียนถึงอสูรไร้รูปร่าง (Formless spawn)ที่คอยรับใช้ทซาธอกกวาว่าเป็นของเหลวสีดำที่สามารถเปลี่ยนรูปร่างได้ตามต้องการ ลักษณะคล้ายกับพลาสติกแต่ยืดหยุ่นกว่ามาก สามารถเข้าไปในบริเวณใดๆได้แม้มีทางเข้าเพียงรอยแตกเล็กๆ โดยปกติแล้ว Formless spawn จะอยู่ในอ่างในวิหารของทซาธอกกวาและคอยป้องกันวิหารจากผู้ที่ไม่ใช่สาวก
สมิทนั้นจัดวางความสัมพันธ์ของเทพต่างๆในลักษณะครอบครัวที่ชัดเจนกว่าในเรื่องของเลิฟคราฟท์ โดยมีลักษณะคล้ายกับสภาเทพแห่งโอลิมปัสและบรรยายถึงความสัมพันธ์นี้ไว้ใน "แผ่นหนังพนอม" ซึ่งระบุว่าต้นตระกูลของทซาธอกกวานั้นสามารถโยงไปได้ถึงอซาธอท
ในปี พ.ศ. 2548 บริษัท Chaosium ได้จัดพิมพ์ "The Tsathoggua Cycle" ซึ่งรวมบทประพันธ์ที่มีทซาธอกกวาปรากฏตัวอยู่ด้วย "The Tsathoggua Cycle" ได้รับการเรียบเรียงโดยโรเบิร์ต เอ็ม ไพรซ์ ผู้ศึกษางานประพันธ์ของเลิฟคราฟท์
ภายในเล่มประกอบด้วย:
ซิด ไมเออร์ส ซิมกอล์ฟ
ซิด ไมเออร์ส ซิมกอล์ฟ เป็นเกมคอมพิวเตอร์ สร้างโดย Sid Meier Firaxis และ แมกซิส ที่ออกจำหน่ายในปี ค.ศ. 2002 ในเกมนี้ ผู้เล่นต้องออกแบบสนามกอล์ฟให้สำเร็จ และได้เล่นเหมือนนักกอล์ฟมืออาชีพ
เกมส์ในการเล่นที่มีระบบสมบูรณ์แบบที่ทำให้ช่วยผู้เล่น สร้างอาณาจักรกอล์ฟของคุณเองได้ ผู้เล่นจะได้เริ่มต้นด้วยที่เงินและประเทศที่จะเริ่มสร้างสนามในการเล่น ณ ที่นั้น โดยการวางพื้นสนามและใส่สีเขียวสำหรับหลุมที่หนึ่ง และ ทำต่อไปในการใส่สิ่งต่างๆลงไปในพื้นที่นี้ ระหว่าง ต้นไม้ พื้นที่ขรุขระ มูนดินในสนามกอล์ฟ (หรือ หลุมทราย) สถานที่สำคัญ ม้านั่ง ทางเดิน กระถางดอกไม้ขนาดยาว ใส่ภูมิทัศน์ และ แล้วก็ทำให้ดูสวยงาม ผู้เล่นควรจะไม่ให้เสียเงิน ถ้าแถบยาวสีแดงมีความยาวเพียงพอ ซึ่งทำให้เกมส์จบลง ถ้าผู้เล่นออกแบบสนามเป็นอย่างดี พวกเขาสามารถจัดการสร้างทั้งหมดเป็น สนาม 18 หลุม จะได้รับผลกำไร ผู้เล่นสามารถใส่บรรจุพลเมืองของพวกเขา ตามแนวทางของพนักงานต่างๆ เช่น ผู้ดูแลสนาม ผู้ซึ่งจะตัดแต่งสนามหญ้า พนักงานต้อนรับ ที่จะคุยกับลูกค้า และ ผู้จำหน่ายเครื่องดื่ม ให้กับนักกอล์ฟเพื่อจะดับกระหาย
ทุกๆสิ่งที่ผู้เล่นใส่เข้าไป (หรือลบออก) จะปรับเปลี่ยนโดยอารมณ์ของคนเล่นกอล์ฟ เป้าหมายหลักของผู้เล่นเกม ต้องสร้างสนาม "ให้ดูยาก และ เล่นง่ายขึ้น" ทำให้พวกเขายินดีที่จะช่วยให้พวกเขาในการลงทุนในหลักสูตรผู้เล่น หลักสูตร หรือ บริจาคเป็นสถานที่มีค่า รางวัลการก่อสร้าง เช่น ท่าจอดเรือ สนามบิน สวนสนุก หรือ โบสถ์ จะได้รับการจัดและปรับปรุงทิวทัศน์ที่สวยงาม สิ่งอำนวยความสะดวกอื่นๆ เป็นความคืบหน้าเป็นผู้เล่นผ่านเกมส์ประกอบด้วย บาร์ สนามหญ้าสีเขียว สนามเท็นนิส และบ้านที่เลียนแบบดารา หรือดาราต่างประเทศอื่นๆ เช่น โรบิน วิลเลียมส์ บรูซ สปริงส์ทีน พาเมลา แอนเดอร์สัน หรือ Rosie O'Doul สถานที่สำคัญเหล่านี้มีคุณสมบัติต่างๆที่ช่วยให้ดูแลสิ่งแวดล้อมได้ แล้วปรับปรุงจุดที่ไม่นิยม และ ช่วยให้นักกอล์ฟอารมณ์ดีขึ้น (ทุกส่วนของสนามนี้ จะช่วยให้ผู้เล่นได้มูลค่าเพิ่มขึ้นได้ความสนุก ได้ทักษะ และ ความฉลาด ซึ่งเป็นสิ่งที่ลูกค้าต้องการมัน)
การพนันออนไลน์
การพนันออนไลน์ คือการเล่นพนันโดยใช้อินเทอร์เน็ต ตัวอย่างเช่น การเล่นโป๊กเกอร์ออนไลน์, การพนันด้านกีฬาและการพนันฟุตบอล หรือการเล่นบิงโกออนไลน์ หรือ คาสิโนออนไลน์ ที่สามารถเล่นเกมคาสิโนอาทิ รูเล็ต, แบล็กแจ็ก, ปาจิงโกะ เป็นต้น
อัครมหาเสนาบดี (ประเทศจีน)
อัครมหาเสนาบดี () เป็นข้าราชการฝ่ายบริหารชั้นสูงสุดในจักรวรรดิจีน มีชื่อเรียกในภาษาจีนต่างกันไปตามแต่ละยุค อำนาจหน้าที่ก็แตกต่างกันไปในแต่ละสมัย
คำมูล
คำมูล คือ คำที่เกิดจากการประสมของโครงสร้างคำและมีความหมาย ผู้ฟังและผู้อ่านฟังแล้วมินน๋อยอ่านแล้วเข้าใจว่าหมายถึงอะไร หรือสิ่งใด หรืออย่างไร คำนั้นจะเป็นคำไทย หรือคำที่มาจากภาษาอื่นก็ได้ แต่คำมูลแต่ละคำจะมีความหมาย คำมูลคำหนึ่งมักมีความหมายอย่างหนึ่ง แต่มีอยู่บ้างที่คำคำเดียว รูปลักษณ์อย่างเดียวมีหลายความหมาย เช่น ติด มีความหมายว่า ข้องอยู่ ไปไม่ได้ เกาะอยู่ ทำให้แน่น ฯลฯ หรือคำหลายคำมีรูปลักษณ์หลายอย่างแต่มีความหมายอย่างเดียว เช่น สตรี นารี ยุพา กัญญา หมายถึง ผู้หญิง คำพื้นฐานที่มีความหมายสมบูรณ์ในตัวเอง กล่าวคือ เป็นคำที่สร้างขึ้นโดยเฉพาะอาจเป็นคำไทยดั้งเดิมหรือเป็นคำที่มาจากภาษาอื่นก็ได้ และจะเป็นคำพยางค์เดียวหรือหลายพยางค์ก็ได้
คำมูลแบ่งเป็น 2 ประเภท คือ
คำที่เกิดขึ้นโดยการสร้างคำจากคำมูล จะแบ่งตามรูปลักษณะได้ดังนี้
สาราลา ตามาง
สาราลา ตามาง หรือ สาราลา โครขาลี อดีตพระสนมในสมเด็จพระราชาธิบดีตริภุวนวีรพิกรมศาหเทวะ พระมหากษัตริย์แห่งเนปาล ซึ่งครองราชย์ในช่วงปี ค.ศ. 1911–1950 (ครั้งแรก) และ ค.ศ. 1951–1955 (ครั้งที่สอง) โดยสมเด็จพระราชาธิบดีตริภุวนวีรพิกรมศาหเทวะเป็นพระปัยกาในสมเด็จพระราชาธิบดีชญาเนนทรวีรวิกรมศาหเทวะ พระมหากษัตริย์องค์สุดท้ายแห่งเนปาล และนางสาราลาเองก็ถือเป็นนางสนมคนสุดท้ายของสมเด็จพระราชาธิบดีตริภุวนวีรพิกรมศาหเทวะที่ยังมีชีวิตอยู่
นางสาราลา ตามาง เกิดในครอบครัวเชื้อสายชนเผ่าตามาง โดยเธอเข้ารับราชการเป็นพระสนมแก่พระมหากษัตริย์ตั้งแต่เธอยังเป็นสาวสะพรั่ง และเป็นที่ยอมรับกันว่าสมเด็จพระราชาธิบดีตริภุวนวีรพิกรมศาหเทวะ มีพระสนมกว่า 100 คน ในช่วงปี ค.ศ. 1940 ต่อมาเมื่อสมเด็จพระราชาธิบดีตริภุวนวีรพิกรมศาหเทวะ เสด็จสวรรคต ณ ประเทศสวิตเซอร์แลนด์ในปี ค.ศ. 1955 นางสาราลาก็ยังพำนักอยู่ในเรือนเล็กสีขาวภายในพระราชวังนารายันหิติตลอดมา ซึ่งแท้จริงแล้วเธอสามารถอยู่ภายในพระราชวังได้ตามกฎหมาย เนื่องจากเธอเป็นพระสนมคนโปรดของอดีตกษัตริย์ นอกจากนี้เธออ้างว่าเธอมีชัยชนะด้านความรักเหนือพระมเหสีสองพระองค์ในรัชกาล คือ พระนางกันติ และพระนางไอศวารี
หลังจากการสวรรคตของสมเด็จพระราชาธิบดีตริภุวนวีรพิกรมศาหเทวะ เธอยังคงพำนักอยู่ในเรือนเล็กของพระราชวังตามเดิม แต่วิถีชีวิตในพระราชวังของเธอก็ไม่ได้มีความสุขเลย เนื่องจากพระบรมวงศานุวงศ์เนปาลไม่ยอมรับในตัวเธอ มีการมอบเสื้อผ้าพื้นๆให้เธอนุ่งห่ม และอาหารจำนวนเล็กน้อยให้เธอรับประทาน โดยท้ายที่สุดเธอจึงออกมาจากพระราชวังและพำนักที่วัดซึ่งตั้งอยู่ภายในพระราชวังหนุมานโธกาที่อยู่ห่างไม่กี่กิโลเมตร
หลังจากการเปลี่ยนแปลงการปกครองในเนปาล ได้มีการถอดถอนสมเด็จพระราชาธิบดีชญาเนนทรวีรวิกรมศาหเทวะ พระราชนัดดาในสมเด็จพระราชาธิบดีตริภุวนวีรพิกรมศาหเทวะ ลงจากตำแหน่งประมุขแห่งรัฐ ยกเลิกระบอบการปกครองแบบราชาธิปไตยเป็นสาธารณรัฐ พระบรมวงศานุวงศ์ทุกพระองค์ถูกลดพระอิสริยยศเป็นสามัญชน และให้เหล่าพระบรมวงศานุวงศ์เนปาลให้ออกจากพระราชวังนารายันหิติ ซึ่งจะมีการดัดแปลงเป็นพิพิธภัณฑ์สถานแห่งชาติ ทั้งนี้สมเด็จพระราชาธิบดีชญาเนนทรพร้อมด้วยสมเด็จพระราชินีโกมล ได้เสด็จออกจากพระราชวังนารายันหิติก่อนหน้าเส้นตาย 1 วัน และได้พำนักอยู่ในพระราชวังฤดูร้อนนาคารชุนะ (Nagarjuna) ซึ่งอยู่ชานเมือง ส่วนมกุฎราชกุมารแห่งเนปาลได้อาศัยอยู่ในพระตำหนักส่วนพระองค์กลางกรุงของสมเด็จพระราชาธิบดีชญาเนนทรา แต่รัฐบาลเนปาลก็อนุญาตให้สมเด็จพระราชินีรัตนาในสมเด็จพระราชาธิบดีมเหนทรวีรวิกรมศาหเทวะ พำนักภายในพระราชวังนารายันหิติได้ โดยให้พำนักในพระตำหนักมเหนทรมันซิล ที่มีพื้นที่เพียง 30 เฮกตาร์ ส่วนนางสาราลาก็ได้ถูกเรียกตัวให้กลับไปพำนัก ณ เรือนหลังเล็กสีขาว ภายในพระราชวังนารายันหิติได้ เนื่องจากเหล่ารัฐมนตรีให้เหตุผลว่า ""เธอไม่มีครอบครัวและไม่มีทรัพย์สมบัติ"" และเห็นว่าทั้งสองคนชราภาพมากแล้ว นอกจากนี้เธอยังได้รับเงินสงเคราะห์จากรัฐบาลเดือนละ 50,000 รูปีเนปาล เพื่อใช้จ่ายด้านเสื้อผ้า, อาหาร และยา
ไลช์เต คาวาลเลอรี
ไลช์เต คาวาลเลอรี (, ) เป็นอุปรากรภาษาเยอรมัน ความยาว 3 องก์ โดยฟรานซ์ ฟอน ซุปเป แต่งคำร้องโดยคาร์ล คอสตา ออกแสดงครั้งแรกที่คาร์ลเทียเตอร์ เวียนนา เมื่อวันที่ 21 มีนาคม ค.ศ. 1866
ดนตรีท่อนโอเวอร์เชอร์จากอุปรากรเรื่องนี้ เป็นผลงานดนตรีที่ได้รับความนิยมบรรเลงโดยวงดุริยางค์
ชาโว เกร์เรโร จูเนียร์
ซัลวาดอร์ เกร์เรโร ที่4 (Salvador Guerrero IV) เกิด 20 ตุลาคม ค.ศ. 1970 เป็นที่รู้จักดีนาม ชาโว เกอร์เรโร (Chavo Guerrero) เป็นนักมวยปล้ำอาชีพชาวอเมริกันเชื้อสายเม็กซิกัน อดีตนักมวยปล้ำWWE เป็นลูกชายของชาโว เกร์เรโร ซีเนียร์ ปัจจุบันเซ็นสัญญาให้กับ Lucha Underground
ชาโวไปปล้ำสมาคมที่ญี่ปุ่น นิวเจแปนโปรเรสต์ลิง ในปี 1996 ชาโวก็ประสบความสำเร็จได้แชมป์แรกคือแชมป์ครูย์เซอร์เวทของWCW ในแบทเทิลรอยัลในศึก Slamboree ปี 1998 ที่ Worcester, MA. และในศึกใหญ่ต่อมาคือ เดอะเกรทอเมริกันแบช ปี 1998 ชาโวสามารถชนะอาของตนไปได้คือเอ็ดดี เกร์เรโร ในปี 2001 ชาโวเป็นหนึ่งในกลุ่ม WCW ที่มาบุก WWE ในตอนนั้น และชาโวต้องป้องกันแชมป์ครูย์เซอร์เวทกับเชน เฮมส์ แต่ก็สามารถป้องกันแชมป์ไว้ได้ ในปี 2008 ชาโวได้คว้าแชมป์โลก ECW โดยเอาชนะซีเอ็ม พังก์ แต่ก็เสียแชมป์ให้เคนในเวลาสั้นๆเพียง 11 วินาที ในเรสเซิลเมเนีย ครั้งที่ 24 ในโอเวอร์เดอะลิมิต (2011) ชาโวได้ปล้ำกับนักมวยปล้ำสวมหน้ากากหน้าใหม่ ซิน คารา แต่ก็แพ้ไป ในสแมคดาวน์ ชาโวขอรีแมตช์กับซิน คารา แต่ก็แพ้ไปอีก ต่อมาในวันที่ 25 มิถุนายน 2011 ชาโวได้ลาออกจาก WWE หลังจากที่ลาออกจาก WWE ชาโวได้เซ็นสัญญาการปล้ำในสมาคม เวิลด์เรสต์ลิงคาวน์คิล (WWC) และได้เจอกับออร์แลนโด โคลอน ในการชิงแชมป์ WWC Caribbean Heavyweight Championship และสามารถเอาชนะมาได้ ส่วนในสมาคมโทเทิล นอนสต็อป แอคชั่น เรสต์ลิง หรือ ทีเอ็นเอ เขาได้แชมป์โลกแทกทีมคู่กับเฮอร์นันเดซ โดยเอาชนะคริสโตเฟอร์ แดเนียล และ คาซาเรียน ในศึกบาวด์ฟอร์กลอรี วันที่ 14 ตุลาคม 2012
ขบวนพาเหรดของสัตว์
ขบวนพาเหรดของสัตว์ (; ) เป็นสวีตสำหรับวงดนตรีแชมเบอร์ ผลงานประพันธ์ของกามีย์ แซ็ง-ซ็องส์ ในปี ค.ศ. 1886 เป็นผลงานที่ได้รับความนิยมที่สุดของแซ็ง-ซ็องส์
แซ็ง-ซ็องส์แต่งสวีตชิ้นนี้ระหว่างเดินทางไปพักผ่อนในออสเตรีย เมื่อเดือนกุมภาพันธ์ ค.ศ. 1886 เดิมเขาเรียงเรียงสำหรับวงแชมเบอร์มิวสิกขนาดเล็ก ที่ประกอบด้วยเครื่องดนตรีเพียง 12 ชิ้น ประกอบด้วย ฟลูตหรือพิกโกโล คลาริเนต เปียโน (2) กลาสฮาร์โมนิกา (ระนาดแก้ว) ไซโลโฟน ไวโอลิน (2) วิโอลา เชลโล และดับเบิลเบส
แซ็ง-ซ็องส์บรรเลงสวีตชิ้นนี้เฉพาะในกลุ่มเพื่อนสนิท ซึ่งรวมไปถึงฟรานซ์ ลิซท์ เนื่องจากเกรงว่างานที่มีลักษณะผ่อนคลายชิ้นนี้จะทำให้ภาพพจน์ที่ว่าเขาเป็นคีตกวีแนวจริงจังเสียไป มีเพียงมูฟเมนต์ที่ 13 "Le cygne" (The Swan) เท่านั้นที่แซ็ง-ซ็องส์ยินยอมให้นำออกเผยแพร่ในขณะที่เขายังมีชีวิตอยู่
ผลงานชิ้นนี้ได้รับการบรรเลงต่อหน้าสาธารณชนครั้งแรกหลังการเสียชีวิตของแซ็ง-ซ็องส์ เมื่อวันที่ 22 กุมภาพันธ์ ค.ศ. 1922 ในปัจจุบันนิยมบรรเลงด้วยวงออร์เคสตราขนาดใหญ่ ใช้เครื่องสายเต็มวง และนำกล็อกเคนสปีลมาใช้แทนกลาสฮาร์โมนิกา ซึ่งกลายเป็นเครื่องดนตรีหายาก
ผลงานชิ้นนี้แบ่งออกเป็น 14 มูฟเมนต์ ความยาวทั้งสิ้นประมาณ 22 ถึง 30 นาที
ผาณิต นิติทัณฑ์ประภาศ
ผาณิต นิติทัณฑ์ประภาศ สมาชิกสภาปฏิรูปแห่งชาติ ที่ปรึกษาผู้ทรงคุณวุฒิของคณะกรรมการเตรียมการปฏิรูปประเทศ ตามคำสั่งนายกรัฐมนตรีที่ 8/2560 ประธานผู้ตรวจการแผ่นดินของประเทศไทย อดีตปลัดกระทรวงการพัฒนาสังคมและความมั่นคงของมนุษย์ และอดีตปลัดสำนักนายกรัฐมนตรี
ผาณิต นิติทัณฑ์ประภาศ จบการศึกษาชั้นมัธยมจากโรงเรียนราชินีบน จากนั้นได้เข้าศึกษาต่อที่คณะอักษรศาสตร์ จุฬาลงกรณ์มหาวิทยาลัยจนจบการศึกษาในปี พ.ศ. 2507 ต่อมาในปี พ.ศ. 2512 ได้สำเร็จการศึกษาพัฒนบริหารศาสตรมหาบัณฑิต สถาบันบัณฑิตพัฒนบริหารศาสตร์ (เกียรตินิยมดี) สาขารัฐประศาสนศาสตร์ และยังได้สำเร็จการศึกษานิติศาสตรบัณฑิต มหาวิทยาลัยสุโขทัยธรรมาธิราช และหลักสูตรป้องกันราชอาณาจักร (รุ่นที่ 37) วิทยาลัยป้องกันราชอาณาจักร
ด้านครอบครัว สมรสกับนายอิสสระ นิติทัณฑ์ประภาศ อดีตประธานศาลรัฐธรรมนูญ มีบุตรธิดา 2 คน คือ ดร.เอกนิติ นิติทัณฑ์ประภาศ อธิบดีกรมสรรพากร อดีตผู้อำนวยการสำนักงานคณะกรรมการนโยบายรัฐวิสาหกิจ และ ผู้ช่วยศาสตราจารย์ ดร.อิสริยา นิติทัณฑ์ประภาศ ภาควิชาเศรษฐศาสตร์เกษตรและทรัพยากร คณะเศรษฐศาสตร์ มหาวิทยาลัยเกษตรศาสตร์
ผาณิต นิติทัณฑ์ประภาศ เริ่มรับราชการเมื่อวันที่ 14 มกราคม พ.ศ. 2508 ในตำแหน่งพนักงานงบประมาณตรี สำนักงบประมาณ และได้โอนมาสังกัดสำนักงานปลัดสำนักนายกรัฐมนตรี ในปีต่อมา และได้ก้าวหน้าในหน้าที่การงานเรื่อยมาจนได้รับตำแหน่งผู้อำนวยการกองแผนงานและวิชาการ สำนักงานปลัดสำนักนายกรัฐมนตรี ในปี พ.ศ. 2521 เป็นผู้ช่วยปลัดสำนักนายกรัฐมนตรี และผู้ตรวจราชการสำนักนายกรัฐมนตรี ในปี พ.ศ. 2530 และได้รับตำแหน่งรองปลัดสำนักนายกรัฐมนตรี ในปี พ.ศ. 2538 จนกระทั่งเมื่อวันที่ 25 เมษายน พ.ศ. 2542 จึงได้รับโปรดเกล้าฯ แต่งตั้งเป็นปลัดสำนักนายกรัฐมนตรี
ต่อมาในรัฐบาลของพันตำรวจโททักษิณ ชินวัตร จึงได้ถูกย้ายมาดำรงตำแหน่งเลขาธิการคณะกรรมการจัดระบบการจราจรทางบก สำนักงานคณะกรรมการจัดระบบการจราจรทางบก ตั้งแต่วันที่ 1 ตุลาคม พ.ศ. 2544 เป็นปลัดกระทรวงการพัฒนาสังคมและความมั่นคงของมนุษย์ ในปี พ.ศ. 2545 จนเกษียณอายุราชการในปี พ.ศ. 2546
ต่อมาเมื่อวันที่ 13 ตุลาคม พ.ศ. 2551 จึงได้รับโปรดเกล้าฯ แต่งตั้งเป็นผู้ตรวจการแผ่นดิน และเป็นประธานผู้ตรวจการแผ่นดิน ในปี พ.ศ. 2554
หลัง รัฐประหารในประเทศไทย พ.ศ. 2557 เขาได้รับการแต่งตั้งเป็น สมาชิกสภาปฏิรูปแห่งชาติ และเป็นที่ปรึกษาผู้ทรงคุณวุฒิของคณะกรรมการเตรียมการปฏิรูปประเทศ ตามคำสั่งนายกรัฐมนตรีที่ 8/2560
มาร (ศาสนาพุทธ)
มาร (; มาจากรากศัพท์ "มรฺ" แปลว่า "ตาย" มารจึงแปลว่า "ผู้ทำให้ตาย") หมายถึง เทวดาจำพวกหนึ่ง มีใจบาปหยาบช้าคอยกีดกันไม่ให้ทำบุญ ในวรรณกรรมไทย "มาร" หมายถึง ยักษ์ ด้วย
ในพระพุทธศาสนาใช้หมายถึง สิ่งใด ๆ ที่ฆ่าบุคคลให้ตายจากคุณความดีหรือจากผลที่หมายอันประเสริฐ, สิ่งที่ล้างผลาญคุณความดี, ตัวการที่กำจัดหรือขัดขวางบุคคลมิให้บรรลุ ผลสำเร็จอันดีงาม
ในคัมภีร์วิสุทธิมรรค ได้แบ่งมารออกเป็น 5 ประเภท ได้แก่
สโรชา วาทิตตพันธ์
สโรชา วาทิตตพันธ์ ชื่อเล่น เต๋า เกิดเมื่อวันที่ 30 ธันวาคม พ.ศ. 2521 เป็นนักแสดงและพิธีกรหญิงชาวไทย เป็นคนกรุงเทพตั้งแต่กำเนิด เป็นลูกสาวคนเล็กของครอบครัววาทิตตพันธ์ โดยเต๋ามีพี่ชาย 2 คน
สโรชา วาทิตตพันธ์ เข้าศึกษาชั้นอนุบาลที่โรงเรียนบพิตรวิทยา จากนั้นจึงมาต่อชั้นประถมศึกษาที่โรงเรียนดาราคาม ขณะที่เข้าสู่วงการบันเทิงในช่วงแรกของการเป็นนักแสดงเธอศึกษาชั้นมัธยมปลายที่โรงเรียนสายน้ำผึ้ง และเข้าวงการครั้งแรกด้วยการเป็นนางเอกมิวสิควิดีโอเพลง "รักคืออะไร" ของโป้ง วราวุธ บูรพาชยานนท์ ในสังกัดกลิทซ์ ของแกรมมี่ เมือช่วงเดือน พ.ย.2537 (อายุใกล้ 16 ปี) โดยการชักนำ ของ พจน์ อานนท์ ในรุ่นเดียวกับ โด่ง สิทธิพร นิยม ชาช่า อัลเทอร์เมทฌัชฌา รุจินานนท์ เคยได้รับรางวัลโทรทัศน์ทองคำสาขานักแสดงสนับสนุนหญิงดีเด่น จากละคร รักแผลงฤทธิ์
สโรชา วาทิตตพันธ์ ได้รับการกล่าวขานว่าหน้าตาเหมือน ศิริลักษณ์ ผ่องโชค ผสมกับ สุวนันท์ คงยิ่ง
ด้านชีวิตส่วนตัว ได้สมรสกับหนุ่มนอกวงการ “เบอร์ - มนตรี ศิริชู” ครีเอทีฟ ไดเรคเตอร์ บริษัท เจเอสแอล โกลบอล มีเดีย จำกัด โดยจัดพิธีทางศาสนาคริสต์ตามที่เจ้าบ่าวนับถือ ที่โรงแรมเดอะสยาม เมื่อเช้าวันจันทร์ ที่ 29 มีนาคม พ.ศ. 2558
เติ้ง อิ่งเชา
เติ้ง อิ่งเชา () (4 กุมภาพันธ์ ค.ศ. 1904 - 11 กรกฎาคม ค.ศ. 1992) เป็นภริยาของอดีตนายกรัฐมนตรีของสาธารณรัฐประชาชนจีน โจว เอินไหล ดำรงตำแหน่งประธานคณะกรรมาธิการสภาที่ปรึกษาประชาชนแห่งชาติสาธารณรัฐประชาชนจีน ระหว่างปี ค.ศ. 1983 ถึง 1988 และเป็นสมาชิกพรรคคอมมิวนิสต์จีน
องค์การสงเคราะห์ทหารผ่านศึก
องค์การสงเคราะห์ทหารผ่านศึก () เรียกโดยย่อว่า "อผศ." จัดตั้งขึ้นโดยพระราชบัญญัติองค์การสงเคราะห์ทหารผ่านศึก พ.ศ. 2491 ปรับปรุงโดยพระราชบัญญัติองค์การสงเคราะห์ทหารผ่านศึก พ.ศ. 2510 และปรับปรุงอีกครั้งโดยพระราชบัญญัติองค์การสงเคราะห์ทหารผ่านศึก พ.ศ. 2560 มีฐานะเป็นองค์การของรัฐเพื่อการกุศล เป็นองค์การเพื่อให้การสงเคราะห์แก่ทหารผ่านศึก ครอบครัวทหารผ่านศึก ทหารนอกประจำการ และผู้ที่กำลังปฏิบัติหน้าที่ในการรบ รวมทั้งเชิดชูเกียรติแก่ทหารผ่านศึก
อผศ. จัดแบ่งส่วนงานเป็น 2 ส่วน คือ ส่วนกลาง และส่วนภูมิภาค
เป็นส่วนอำนวยการทั่วไปในการดำเนินงานของทั้งส่วนกลางและส่วนภูมิภาค สำนักงานใหญ่ตั้งอยู่ตรงข้ามโรงพยาบาลพระมงกุฎเกล้า ถนนราชวิถี แขวงทุ่งพญาไท เขตราชเทวี กรุงเทพมหานคร ทำหน้าที่ให้การสงเคราะห์แก่ทหารผ่านศึก ครอบครัวทหารผ่านศึก และทหารนอกประจำการ ที่มีภูมิลำเนาอยู่ในกรุงเทพมหานครและจังหวัดใกล้เคียง คือ นนทบุรี ปทุมธานี สมุทรปราการ สมุทรสาคร และนครปฐม โดยจัดแบ่งส่วนงาน ดังนี้
เป็นสำนักงานสาขา 24 หน่วย ทำหน้าที่ในการสงเคราะห์แก่ทหารผ่านศึก ครอบครัวทหารผ่านศึก และทหารนอกประจำการ ที่มีภูมิลำเนาตามจังหวัดต่าง ๆ ในส่วนภูมิภาคทั่วประเทศ เพื่อให้ได้รับการสงเคราะห์โดยสะดวกทั่วถึงกัน เรียกชื่อว่า “สำนักงานสงเคราะห์ทหารผ่านศึกเขต” โดยตั้งอยู่ในจังหวัดใดก็ใช้ชื่อจังหวัดนั้นเรียกต่อท้าย ทุกเขตจะมีฐานะเท่ากันและขึ้นตรงต่อผู้อำนวยการ ดังนี้
อผศ. ให้การสงเคราะห์ประเภทต่าง ๆ ดังต่อไปนี้
แขวงไทโต
ไทโต () เป็น 1 ใน 23 แขวงพิเศษของกรุงโตเกียว ประเทศญี่ปุ่น
แขวงไทโตมีพื้นที่ 10.08 ตารางกิโลเมตร ในพ.ศ. 2551 มีประชากร 175,346 คน และความหนาแน่นประชากร 17,395 คนต่อตารางกิโลเมตร
แขวงไทโตตั้งอยู่ทางตะวันออกเฉียงเหนือของกรุงโตเกียว ล้อมรอบด้วยแขวงพิเศษ 5 แขวง ได้แก่ ชิโยดะ บุงเกียว อารากาวะ ซูมิดะ และชูโอ
เยอรมันเรควีม (บราห์ม)
A German Requiem, To Words of the Holy Scriptures, Op. 45 () ผลงานประพันธ์ของโยฮันเนิส บรามส์ระหว่างปี ค.ศ. 1865 ถึง 1868 เป็นผลงานชิ้นใหญ่สำหรับบรรเลงด้วยวงออร์เคสตรา ขับร้องประสานเสียง และขับร้องเดี่ยว ประกอบด้วย 7 มูฟเมนต์มีความยาวทั้งสิ้นประมาณ 65 ถึง 80 นาที ผลงานชิ้นนี้แตกต่างจากเรควีเอ็มโดยทั่วไปที่มีบทร้องเป็นภาษาละติน ฉบับของบรามส์มีคำร้องเป็นภาษาเยอรมัน โดยนำมาจากคัมภีร์ไบเบิลฉบับภาษาเยอรมันโดย มาร์ติน ลูเทอร์ เป็นผลงานของบรามส์ที่มีความยาวที่สุด และประสบความสำเร็จที่สุด
บรามส์เริ่มแต่งผลงานชิ้นนี้เพื่อเป็นการไว้อาลัยมารดาของเขาที่ถึงแก่กรรมเมื่อเดือนกุมภาพันธ์ ค.ศ. 1865 และนำผลงานเก่าบางส่วนที่เคยแต่งไว้ในปี ค.ศ. 1854 มาใช้เป็นมูฟเมนต์ที่สอง ขณะนั้นเป็นช่วงที่บรามส์กำลังเศร้าโศก เนื่องจากโรแบร์ท ชูมันเพื่อนสนิทของเขากำลังประสบภาวะยากลำบากในชีวิต และพยายามฆ่าตัวตาย บรามส์แต่งเสร็จ 6 มูฟเมนต์ (คือมูฟเมนต์ที่ 1-4 และ 6-7 ยกเว้นมูฟเมนต์ที่ 5) ในเดือนเมษายน ค.ศ. 1866 และออกแสดงรอบปฐมทัศน์บางส่วนเฉพาะสามมูฟเมนต์แรกเมื่อวันที่ 1 ธันวาคม ค.ศ. 1867 ที่กรุงเวียนนา การแสดงรอบแรกไม่ประสบความสำเร็จนัก และเปิดแสดงครบทั้ง 6 มูฟเมนต์ในหกเดือนถัดมา เมื่อวันที่ 10 เมษายน ค.ศ. 1968 ที่มหาวิหารเบรเมน ตรงกับวันกูดฟรายเดย์ การแสดงครั้งหลังนี้ได้รับคำชื่นชมเป็นอย่างดี
บรามส์ได้แต่งมูฟเมนต์ที่ห้าเพิ่มเติมในเดือนพฤษภาคม และนำออกแสดงเป็นครั้งแรกที่ซูริกในวันที่ 12 กันยายน ผลงานเยอรมันเรควีเอ็มออกแสดงครบทั้ง 7 มูฟเมนต์เป็นครั้งแรกที่เมืองไลพ์ซิจ บรรเลงโดยวงออเคสตร้าเกวานเฮ้าส์ เมื่อวันที่ 18 กุมภาพันธ์ ค.ศ. 1869
ผลงานทั้งเจ็ดมูฟเมนต์ ประกอบด้วย